RTS\t07.03.2019 21:51\nDirektor Vladine Kancelarije za KiM Marko Đurić rekao je da je odluka privremenih institucija u Prištini da usvoje tzv. platformu za dijalog stavila Srbiju u najteži položaj još od 2011. godine. Ističe da je Priština pokazala celom svetu da ne želi dijalog.\nMarko Đurić je na vanrednoj konferenciji za novinare rekao da je usvojena platforma u kojoj se navodi da je priznanje tzv. nezavisnosti Kosovoa jedini mogući ishod i da je jedino moguće rešenje ono koje je definisano postojećim ustavom Kosova.\nKonferencija za novinare Marka Đurića\nKako je istakao Đurić, sve to predstavlja poslednji ekser u kovčeg procesa dijaloga i jasno pokazuje da je Priština poslala poruku celom svetu da je to za nju kraj dijaloga.\nPodseća da najpre nije sprovedeno formiranje ZSO i da je danas 2.148. dan od kako je Priština preuzela tu obavezu na sebe. Onda su, kako kaže, uvedene anticivilizacijske takse što je predstavljalo drugi udar na dijalog.\n"I sada ovim konačnim, poslednjim ekserom su poslali jasnu poruku da je ovo za njih kraj dijaloga i da je dijalog završen", naveo je Đurić.\nMarko Đurić se obratio svetskoj javnosti podsetivši da je predsednik Vučić mesecima upozoravao celokupnu javnost da, ako dođe do usvajanja ovakvog akta, to je kraj za dijalog.\n"Sada, kada je ovaj akt protiv dijaloga, mira i budućnosti usvojen, jedini odgovor tih ljudi je ćutanje", naveo je Đurić.\nPredsednik Srbije Aleksandar Vučić zakazao je za sutra u 8.30 sednicu Saveta za nacionalnu bezbednost.\n"Nećemo prenagliti ali Srbija će znati da zaštiti državne i nacionalne interese po pitanju KiM, kao i položaj i prava našeg naroda", rekao je direktor Kancelarije za KiM.\nJoš jednom ističe da je nedvosmisleno jasno da Albanci ne žele dijalog i da, osim što ne sprovode sporazum o ZSO, i osim toga što nameću takse, sada su "neshvatljivim, nerazumljivim i anticivilozacijskim dokumentom udarili i konačni mrtvački ekser u proces dijaloga".\nNajavio je da će sutra biti poznato više informacija i da će sve odluke biti donete u interesu Srbije i srpskog naroda.


Potrebna iskustva sa stranim hostinzima. - Forum Sveta kompjutera\nPotrebna iskustva sa stranim hostinzima.\n10.3.2008, 0:40 #1\nEvo, iskocio mi je pogodan trenutak da registrujem domen koji je dugo bio "zarobljen"....kada sam video da se moze registrovati, (tj veceras ) odmah bez ikakvih ustezanja koliko vec sutra cu ga registrovati ( neka registrant ostane nepoznat, mada chak i nije vazno )...\n...elem, vec kad to uradim, mogao bih posle par dana i da uzmem neki paket i da pochnem sa izradom prezentacije....\n...e sad, znam kakva je situacija na domacoj sceni, i da su ovako velike cene smesnih paketa prouzrokovane opste poznatim stanjem u oblasti telekomunikacija kod nas , tako da po meni sve i jedan domaci hosting nema sanse pored stranih hostinga...\n...meni iskreno, netreba vishe ni od 500 mb, ali mi zato protok igra veoma vaznu ulogu...tako da nebi gledao nijedan hosting plan ispod 30 gb transfera mesecno...\n....da li je neko od forumasa imao iskustva sa stranim hostinzima, i ako je neko imao iskustva bio bih mu zahvalan ako bi to podelio sa nama...\n...evo npr ja sam registrovao prosle godine kod godady-ja domen ali nisam koristio hosting i neznam kakav je po kvalitetu...npr evo kod njih za nekih 2700 dinara godisnje dobijam 10 gb prostora na hardu i 300 gb protoka mesecno, sto je veoma lepo ( ima i boljih paketa kod drgih kompanija, ali ovaj mi je nekako "legao" po pitanju ulozenog i dobijenog )\n...neznam sta da radim, pa eto, bolje da se propitam na par foruma, za mishljenje i iskustva!\n10.3.2008, 3:56 #2\nRe: Potrebna iskustva sa stranim hostinzima.\nVeć postoji nekoliko tema sa informacijama o hostingu, budi ljubazan pa prvo pretraži ovaj podforum, pregledaj postojeće teme i pročitaj iskustva drugih korisnika, tek posle toga bi bilo smisleno da se pita za neki konkretan detalj koji te zanima...\nIskustva sa LimeWire p2p programom Widowmaker Aplikativni softver 30 10.4.2011 15:45


Vesti Autor:Beta07. jul. 202015:45 > 15:50\nGrigorije je za „Danas“ rekao da je više puta govorio da „ne treba graditi toliko crkava, jer imamo bolnice u kojima nema peškira, papira, gde je sve zapušteno… Teško je gledati sve to jer i to je odraz naše Crkve“.\nVladika je rekao i da bi bilo „veoma dragoceno da voljom i upornošću pomognemo bolnice i škole. Nemam ništa protiv gradnje crkava i hramova… Samo mislim da imamo dosta crkava i hramova, a čemu crkve i hramovi, ako u njima neće biti ljudi“.\nNa to je SPC ocenila da se vladika „svrstao na stranu onih koji su do sada jasno pokazali ko su i šta su i da ne žele dobro Srpskoj pravoslavnoj crkvi, a samim tim ni srpskom narodu“.\n„Kome je potrebno da međusobno suprotstavi izgradnju Spomen-hrama Svetog Save na Vračaru, kao crkveni i nacionalni projekat, i epidemiju koronavirusa, kao i probleme naše države i naroda u teškoj borbi za život svakoga čoveka“, pita u saopštenju Informativna slsužba Patrijaršije.\n„Projekat izgradnje Spomen-hrama je crkveno-državni projekat od izuzetnog značaja, započet pre više od sto godina, i aktuelna odluka Vlade Srbije je samo jedna u nizu ranije dogovorenih mera njegove realizacije, u čemu svoj veliki doprinos daju i Ruska pravoslavna crkva i ruska država“, konstatuje SPC.\n„Svako dovođenje u vezu ove odluke Vlade Srbije s bilo čime, osim sa izgradnjom Spomen-hrama, zlonamerno je i neistinito“, kaže se u saopštenju.\nSPC navodi da „nebrojeno puta i na razne načine pomagala i pomaže ne samo bolnice i zdravstveni sistem Srbije, nego i mnoge druge institucije i pojedince kojima je pomoć potrebna“ i da to „čini i u ovim teškim danima borbe sa epidemijom“.\n„Pošto i nepozvan i kanonski nenadležan, ume da deli lekcije Patrijarhu srpskom, Svetom Sinodu i svima redom, vladika Grigorije bi mogao i da javno pokaže koliko je bolnica do sada izgradio ili makar da objasni zašto to nije činio ranije, u vreme dok je, umesto bolnica, po Hercegovini gradio vinarije, hotele, ergele i tome slično, i to od sredstava koja je izdašno dobijao kako od Republike Srpske tako i iz budžeta Srbije“, piše u saopštenju.\n„Zašto je problem izgradnja Spomen-hrama u Beogradu, a nije izgradnja velelepnih hramova u Mostaru, Trebinju ili Prebilovcima, koju je svesrdno pomogla Srbija? Treba li navoditi činjenicu da je svojevremeno vladika Grigorije, zbog obimnosti graditeljske delatnosti, osnovao Komisiju za izgradnju hramova i objekata u Eparhiji zahumsko-hercegovačkoj? Ovde nećemo navoditi njegove druge biznismenske i menadžmentske podvige, sa kojima je javnost dovoljno upoznata i kojima se on lično ponosi i hvali“, piše SPC.\n„Na kraju, sa žalošću konstatujemo i činjenicu da je vladika Grigorije ovom nesrećnom izjavom iz Nemačke (p)ostao perjanica antisrpskih i anticrkvenih krugova u Srbiji, ali ga ipak sa ljubavlju podsećamo na davno izrečenu istinu: ‘Dobar pastijer, jer što kaže inom – i sam svojijem potvrđuje činom’ „, navela je SPC.\nHram Svetog SavekoronavirusSrpska pravoslavna crkvaVladika Grigorije


Vučević: U JKP "Lisje" je 122 zaposlenih manje - toliko o stranačkom zapošljavanju | Najnovije vesti - Srbija danas\n27.07.2015. • 16:23 Tanjug\nVučević: U JKP "Lisje" je 122 zaposlenih manje - toliko o stranačkom zapošljavanju\nNovi Sad je finansijski najstabilnija lokalna samouprava u Srbiji, a budžet grada dobro je odmeren i pravilno koncipiran, istakao je danas novosadski gradonačelnik Miloš Vučević.\nVučević je na vanrednoj konferenciji za novinare predstavio rezultate koje je gradska administracija ostvarila u prvih šest meseci ove godine sa ciljem da, kako je kazao, demantuje "razna netačna saopštenja političkih stranaka koja javnost dovode u zabludu".\nPo Vučevićevim rečima, od 1. januara do 30. juna ove godine u budžetu grada ostvaren je ukupan prihod, sa prenetim sredstvima iz 2014. godine, u iznosu od devet milijardi dinara, što iznosi 46,1 odsto godišnjeg ili 86,3 odsto šestomesečnog plana.\nPovećanje prihoda i primanja za 8,3 odsto\n"Ukoliko se posmatraju samo tekući prihodi i primanja oni iznose 7,3 milijarde dinara, odnosno 83,6 odsto šestomesečnog plana i u odnosu na prvih šest meseci lane predstavljaju povećanje od 8,3 odsto", precizirao je Vučević. Najveće učešće u tim prihodima, kako je dodao, imaju porez na dohodak, dobit i kapitalne dobitke i po tom osnovu ostvaren je prihod od 3,2 milijarde dinara.\nTekući rashodi, po Vučevićevim recima, za zaposlene smanjeni su u odnosu na 2014. za 7,66 odsto.\nO stanju javnih preduzeća\nOsvrćući se na rad javnih preduzeća u gradu, Vučević je naglasio da je JKP "Put" 2012. imao dug od 600 miliona dinara, a da je u prvih šest meseci ove godine poslovao pozitivno i da se to preduzeće nalazi na devetom mestu "bele liste" Ministarstva saobraćaja među 300 preduzeća.\n"Juče su izdata saopštenja pojedinih političkih stanaka u kojima se pominju nova zapošljavanja u JKP "Lisje". Mogu reći da je u tom pogrebnom preduzeću na dan kada sam postao gradonačelnik bilo 414 zaposlenih, a da je 30. juna ove godine taj broj 292. Toliko o zapošljavanju", rekao je Vučević, dodajući da je od 2008. do 2011. u Lisju zaposleno 93, a od 2011. do 2012. još šestoro ljudi.\nKada je reč o JKP "Gradsko zelenilo" Vučević je rekao da je u prvih šest meseci ove godine isplaćeno više od 50 odsto dugova prema zaposlenima, a ta dugovanja su još od 2009. na ime neisplaćenih regresa i zarada.\nNajteže stanje u Predškolskoj ustanovi\nNajteže stanje, po Vučevićevim rečima, je u Predškolskoj ustanovi "Radosno detinjstvo", ali se i tu beleži određeni napredak, tako da je otvaranjem vrtića na Petrovaradinu lista čekanja za upis dece u obdaništa u sremskom delu grada gotovo potpuno ukinuta.\nZahvaljujući subvencijama zaposlena 341 osoba\n"Za Akcioni plan zapošljavanja grad je izdvojio 123 miliona dinara što je za 28 odsto više nego lani", rekao je Vučević, dodajući da je prošle godine zahvaljujući subvencijama zaposlena 341 osoba, a da on očekuje da će zahvaljujući tim subvencijama ove godine sa evidencije NSZ biti zaposleno 400 lica.\nNa pitanje da li dešavanja u nekim političkim strankama, članicama vladajuće koalicije, ugrožavaju njeno funkcionisanje, Vučević, koji je i predsednik novosadskih naprednjaka, je rekao da je većina u gradu stabilna i da se nada da će koalicioni partneri rešiti probleme koje imaju u sopstvenim redovima.\n"Najbitnije je da ti problemi ne utiču na funkcionisanje grada. Većina je stabilna, ali ne mogu da kažem da neće biti personalnih promena na sledećoj sednici Skupštine grada ili u Gradskom veću", rekao je Vučević.\nŠta se dešava sa stranim investicijama?\nNa pitanje šta se dešava sa stranim investicijama i američkom kompanijom za koju je pre mesec dana rekao da je poslala pismo o namerama, Vučević je kazao da je iz te kompanije stiglo još jedno pismo o namerama za drugu fazu investicija.\n"Zbog zahteva američkog partnera ne mogu saopšti ime te kompanije, a radi se o proizvođaču auto opreme. Njihovo prvo pismo odnosilo se na prvu fazu investicija koja bi trebalo da se realizuje u septembru ove godine i u okviru koje bi trebalo da bude zaposleno 500 ljudi. Drugo pismo odnosi na drugu fazu investicija koja bi trebalo da otpočne 2016. i u kojoj bi trebalo da bude zaposleno 2.000 ljudi", rekao je Vučević.\nOn je naglasio da bi u vezi tih investicija u avgustu trebalo da ima sastanak u vladi bez čije pomoći, kako je rekao, nje ne bi ni bilo.\nMiloš Vučević Novi Sad investicije budžet povećanje prihoda javna preduzeća\nMIŠČEVIĆ: Optimista sam, očekujem pomak u razgovorima sa Prištinom\nHansen: Vučić je bio najvažniji gost u Potočarima\nNOVA DEONICA BESPLATNA! Neće biti putarine na autoputu "Miloš Veliki" od Surčina do Obrenovca


Invest in Gradačac - Poziv na prezentaciju kreditnih linija Razvojne banke Federacije BiH\nKreirano: Decembar 19, 2016\nU okviru zajedničkog djelovanja Razvojne banke FBiH i Udruženja poslodavaca FBiH, organi Razvojne banke FBiH donijeli su odluke o novim kreditnim linijama, kojim se u toku ove godine dva puta bitno smanjuju kamatne stope i do 3%, te 2 do 3 puta snižavaju troškovi obrade kredita. Istovremeno, došlo je i do povećanja kreditnog portofolia, a sve s ciljem da Razvojna banka FBiH svojom otvorenošću i transparetnim radom značajnije doprinese poboljšanju poslovnog ambijenta u realnom sektoru.\nPredstavnici Razvojne banke FBiH će prezentirati pravce djelovanja Razvojne banke, njene ciljeve i vizije za naredni period, nove kreditne linije koje su na snazi od 09.12.2016.godine, a predstavnici općine Gradačac predstaviti mogućnosti podrške infrastrukturnim i razvojnim projektima od strane lokalne zajednice.\nZajednički pozivamo sve poslodavce na prezentaciju novih kreditnih linija, kako bi isti mogli imati uvid u najbolje uvjete za dobijanje kreditnih sredstva koja će se plasirati u svrhu razvoja, a sa ciljem novih investicija i većeg zapošljavanja u općini Gradačac.\nOsim prezentacije koja će biti upriličena, pozvaju se svi privredni subjekti, bez obzira da li su im potrebni krediti Razvojne banke FBiH ili ne, da iznesu svoje mišljenje o kreditnim linijama, mogućnostima njihovog budućeg unaprjeđenja i razvoja, kao i njenoj budućoj saradnji sa lokalnom zajednicom i predstavnicima poslodavaca.\nPrezentacija kreditnih linija Razvojne banke Federacije BiH i mogućnosti buduće saradnje sa privrednicma općine Gradačac će se održati u srijeda 21. decembra 2016. godine u Sali Gradačačkog sajma s početkom u 14.00 sati.\nOčekujemo vaše prisutvo i vjerujemo da ćemo zajedničkim djelovanjem ojačati povjerenje i uspostavi novu i efikasniju saradnju između banke, općine i privrednika u općini Gradačac.


TS: Lista oko SNS ubedljivo najzastupljenija u dnevnoj štampi | Autonomija\nTS: Lista oko SNS ubedljivo najzastupljenija u dnevnoj štampi\nNema značajnih promena po pitanju raznovrsnosti ponude na naslovnim stranicama pojedinih listova\nKako je saopšteno iz te organizacije, za dominaciju je najzaslužniji predsednik Srbije i SNS-a Aleksandar Vučić, čije ime nosi lista za beogradske izbore, i koji je, kao predsednik države i kao predsednik partije, bio na naslovnim stranicama 155 puta. Od toga 135 u pozitivnom kontekstu, sedam u neutralnom i 13 u negativnom.\nSiniša Mali pojavio se 33 puta u pozitivnom i tri u negativnom, Goran Vesić 11 puta u pozitivnom i jednom u negativnom, a Zoran Radojičić svih 11 puta u pozitivnom. Ukupno su lider, kandidati i SNS osvanuli na naslovnim stranicama 283 puta, od toga 245 u pozitivnom i 10 u neutralnom tonu. Svih 28 pojavljivanja u negativnom kontekstu bilo je na naslovnim stranicama lista „Danas“.\nDruga po broju naslovnih je lista Dragan Đilas, ali je od 110 članaka, 64 u negativnom tonu, od toga 58 u tabloidima. Od 43 objave o listi „Da oslobodimo Beograd“ na naslovnim stranicama devet dnevnih listova, 30 je u pozitivnom kontekstu.\nAleksandar Šapić dobio je manje prostora na naslovnim stranicama, ali i veći negativni publicitet – devet od 30 je pozitivno, a 12 negativno. Lista Dosta je bilo i Dveri ima 20 pozitivnih, sedam neutralnih i pet negativnih pojavljivanja. Liste „Ivica Dačić“ i „Vojislav Šešelj“ nisu imali nijednu negativnu objavu, pri čemu se socijalisti mogu podičiti ukupno sa 41 člankom, a radikali sa 15.\nLista Ljubiša Preletačević i Luka Maksimović bili su na naslovnim stranicama 17 puta, od toga 11 u pozitivnom i dva u negativnom tonu, LDP i Čedomir Jovanović 11 puta, od toga po pet pozitivnih i negativnih, pri čemu je sve negativne „pokupio “ Čedomir Jovanović u Kuriru.\nLista „Ne davimo Beograd“ pojavljuje se sedam puta u pozitivnom kontekstu, od toga šest puta na naslovnim Danasa, i dva puta u neutralnom kontekstu.\nU odnosu na presek koji je TS objavila posle četiri nedelje kampanje, nema značajnih promena po pitanju raznovrsnosti ponude na naslovnim stranicama pojedinih listova.


Regionalna platforma Zapadnog Balkana za zagovaranje medijskih sloboda i sigurnosti novinara, koja predstavlja više od 8.200 članova i članica, najoštrije osuđuje postupke Policijske uprave Tuzla koja je zaustavila ekipu RTV Slon, oduzela im mobilni telefon i obrisala sve snimke događaja o kojem su izvještavali.\nDvadesetog aprila u 20:30 sati, dok su snimali grupu građana koji su stigli u jedan od izolacionih centara u Tuzli, ekipu RTV Slon je zaustavila policija. Uprkos tome što su imali validne novinarske akreditacije i dozvolu za kretanje i rad tokom policijskog sata, njihov mobilni telefon je oduzet, a prije nego što im je vraćen, sav materijal je izbrisan s njega. Sa RTV Slon su izjavili da je ovaj postupak rezultat proizvoljne odluke policajaca Tuzlanskog kantona da zabrane snimanje navedenog događaja. Krizni štab Tuzlanskog kantona, direktor Uprave policije i šef Centra za policijsku upravu odmah su reagovali i sankcionisali akcije policijskih službenika.\n– Zatražili smo i hitnu istragu incidenta od strane Ministarstva unutrašnjih poslova Tuzlanskog kantona i adekvatne sankcije i oni su odmah reagovali – rekla je Borka Rudić, generalni sekretar Udruženja BH novinari. – Ipak, neprihvatljivo je i još uvijek nije razumljivo da novinare koji praktično rizikuju svoje živote za donošenje pravovremenih i provjerenih informacija u javnost, policija tako tretira. Imaju pravo snimati događaje bez prethodnog odobrenja i policija ne može oduzeti njihovu opremu bez sudskog naloga.\nRegionalna platforma Zapadnog Balkana za zagovaranje medijskih sloboda i sigurnosti novinara pozdravlja brzu reakciju vlasti Tuzlanskog kantona, koja je pokazala da je moguće sankcionisati odgovorne pripadnike policije, i poziva ne samo pripadnike Ministarstva unutrašnjih poslova, već i sve predstavnike države da se suzdrže od donošenja proizvoljne ilegalne odluke da ometaju novinare u radu, brišu njihove materijale i zastrašuju ih. Ovo je posebno važno tokom pandemije COVID-19, kada su tenzije i stres visoki u cijelom društvu.\nNext articleРегионална платформа: Полицијата мора да го почитува законот


Još 2 potvrđena slučaja zaraze Kovidom 19, ukupno 21 – GM Press\nJoš 2 potvrđena slučaja zaraze Kovidom 19, ukupno 21\nU poslednja 24 sata pristigli su rezultati za 5 lica, dva lica su pozitivna, te je ukupan broj zaraženih na teritoriji naše opštine sada 21.\nU toku noći preminuo je muškarac (78) koji se nalazio na lečenju u KBC-u Kragujevac i to je druga žrtva ove bolesti iz Gornjeg Milanovca.\n„Bez obzira na porast broja zaraženih, epidemiološka situacija je stabilna. Mi smo u jednom trenutku preko 80 ljudi stavili u samoizolaciju kako bismo uspešno savladali novo žarište koje se pojavilo. Novi slučajevi povezani su sa tim žarištem. Očekujemo još jedan izvestan broj pozitivnih testova, ali ne očekujemo rapidno proširenje epidemije“ – rekao je Komandant Štaba za vanredne situacije Dejan Kovačević.\nPrema izveštaju, u toku jučerašnjeg dana nije bilo kršenja mere zabrane kretanja za lica starija od 65 godina, kao ni policijskog časa.\nDejan Kovačević čestitao je Uskrs svim sugrađanima poželevši im mir i slogu i da sve naredne praznike dočekaju u nekoj boljoj situaciji nego što je to slučaj danas. Prazničnim čestitkama se pridružio i direktor Doma zdravlja Aleksandar Čivović, uz nadu da iz ove nevolje možemo izvući i nešto korisno.\nOn je rekao da je u toku jučerašnjeg dana u prijemnoj ambulanti obavljeno 10 pregleda, Jedan bris je ponovljen po preporuci Zavoda za javno zdravlje, a urađena su i tri nova brisa.\n„Dva lica smo hospitalizovali u Opštoj bolnici Gornji Milanovac, a jedno lice koje je potvrđeno pozitivno prebačeno je u kolektivni smeštaj, u Plavu halu, u Čačku“ – rekao je Čivović. On je dodao da dva novozaražena slučaja imaju u zbiru na listi kontakata oko 40 lica. Za sada se svi oni osećaju dobro i nemaju nikakve simptome, naravno, preventivno se svi nalaze u samoizolaciji, kako bi se sprečilo dalje širenje ovog virusa.\nDirektor Opšte bolnice Predrag Šutić , rekao je da se u Opštoj bolnici trenutno leči 11 lica zaraženih Kovidom 19. Za pet lica još uvek se čekaju rezultati, a za dva lica očekuje se drugi kontrolni test koji bi potvrdio da su negativni. On je rekao da su svi hospitalizovani slučajevi u stabilnom stanju i da imaju lakši oblik zaraze.\nTags: Aleksandar Čivović, dejan kovačević, dom zdravlja gornji milanovac, korona virus, opšta bolnica gornji milanovac, opštinski stab za vanredne situacije, predrag šutić


Da li je ovo kraj eUropskog puta Srbije i njenih "integracija" ? | Forum Krstarice\n28.02.2008 u 00.24 - Da li je ovo kraj eUropskog puta Srbije i njenih "integracija" ?\n28.02.2008 u 00.29 - Da li je ovo kraj eUropskog puta Srbije i njenih "integracija" ?\n28.02.2008 u 00.34 - Da li je ovo kraj eUropskog puta Srbije i njenih "integracija" ?\n28.02.2008 u 00.35 - Da li je ovo kraj eUropskog puta Srbije i njenih "integracija" ?\n28.02.2008 u 00.57 - Da li je ovo kraj eUropskog puta Srbije i njenih "integracija" ?\n28.02.2008 u 01.03 - Da li je ovo kraj eUropskog puta Srbije i njenih "integracija" ?\n28.02.2008 u 01.06 - Da li je ovo kraj eUropskog puta Srbije i njenih "integracija" ?\n28.02.2008 u 01.20 - Da li je ovo kraj eUropskog puta Srbije i njenih "integracija" ?\n28.02.2008 u 01.22 - Da li je ovo kraj eUropskog puta Srbije i njenih "integracija" ?\n28.02.2008 u 01.24 - Da li je ovo kraj eUropskog puta Srbije i njenih "integracija" ?\n28.02.2008 u 01.31 - Da li je ovo kraj eUropskog puta Srbije i njenih "integracija" ?\n28.02.2008 u 01.39 - Da li je ovo kraj eUropskog puta Srbije i njenih "integracija" ?\n28.02.2008 u 01.46 - Da li je ovo kraj eUropskog puta Srbije i njenih "integracija" ?\n28.02.2008 u 01.47 - Da li je ovo kraj eUropskog puta Srbije i njenih "integracija" ?\n28.02.2008 u 01.54 - Da li je ovo kraj eUropskog puta Srbije i njenih "integracija" ?\n28.02.2008 u 02.48 - Da li je ovo kraj eUropskog puta Srbije i njenih "integracija" ?


Autor je zvaničnih stihova za nacionalnu melodiju Stanislava Biničkog "Marš na Drinu" koja do 1964. nije imala reči a koju su, kasnije, brojni autori aranžirali i orkestrirali .\nOvde možete pročitati vest u celini\nUpravni odbor Sokoja, inicirao je da se izvrši isplata autorima i nosiocima prava, celokupna poslednja, šesta tranša obaveze RTS-a prema Sokoju, a na osnovu Sporazuma sa RTSom , imajući u vidu posledice po naše članove koje je prouzrokovala pandemija korona virusa.\nIN MEMORIAM MIŠA MARKOVIĆ ( 1949 - 2020)\nSokoj je na početku pandemije COVID-19, obavestio korisnike i Privrednu komoru Srbije da je voljan da izađe u susret korisnicima repertoara.\nU svakom slučaju pratićemo situaciju i preporuke nadležnih organa, pa će u skladu sa tim biti donošene dalje odluke i određen datum održavanja plenuma.\nUkidanjem vanrednog stanja i uspostavljanjem gradskog saobraćaja, ponovo se stvaraju uslovi za normalan rad zaposlenih u zgradi Sokoja, koji se u prethodnom periodu odvijao uspešno i bez ikakvih prekida, od kuće.\nNaša svetska, krovna organizacija Cisac, čiji je Sokoj aktivan član, u ovim vremenima takođe preduzima razne akcije, kako bi pomogla muzičkim autorima u celom svetu. Izmedju ostalih aktivnosti, ova Organizacija se obratila i našoj Vladi sa molbom da ozbiljno sagleda posledice pandemije virusa korona, a kada su u pitanju muzičari i muzički stvaraoci. Takodje je od Sokoja zatražila odredjene informacije, kako bi na osnovu analize ovih, ali i informacija organizacija iz ostatka sveta, mogla da sagleda probleme koji su sve nas zadesili.\nOvde možete pročitati obaveštenje u celini.\nNajpre, odobrili smo umanjenje računa od 50% za mesec mart 2020. godine, i to na već odobrene popuste, za sledeće vrste korisnika, koji su svoje korišćenje repertoara Sokoja prijavili u skladu sa zakonom...\nDragi i poštovani članovi Sokoja, autori i nosioci prava,\nTo znači da je komunikacija sa nama iz Stručne službe i dalje moguća za sve pitanja, sugestije i komentare, pa vam u tom smislu stojimo na raspolaganju, putem email-a kao i sledećih brojeva telefona u Servisu autora (Sektor za dokumentaciju i raspodelu):\nSokoj – Organizacija muzičkih autora Srbije, poziva korisnike iz reda javnog saopštavanja muzičkih dela, da prijave korišćenje muzičkih dela putem/ uz pomoć tehničkih uređaja, u cilju dobijanja dozvole za legalno korišćenje repertoara Sokoja.\nPredmet konkursa su programi i projekti koji imaju za cilj stimulisanje, promovisanje i čuvanje muzičkog stvaralaštva domaćih autora svih žanrova, koji su zaštitu prava poverili Sokoju.\nProgrami i projekti, za koje se konkuriše, moraju biti realizovani do 31. decembra 2021. godine.\nУ складу са Статутом и Пословником о раду Скупштине, Управни одбор Сокоја донео је Одлуку (можете је видети у одељку Акти и одлуке - Органи Сокоја - Скупштина - .ИЗБОРНА СКУПШТИНА 26.01.2020) којом се оглашавају избори и утврђују кандидациони листови за Управни одбор (3 члана), Надзорни одбор (5 чланова) и Савет аутора Сокоја (1 члан) и рок за подношење кандидатура.\nOdlučujući o predlogu za razrešenje Nadzornog odbora Sokoja, koje je takodje tražila grupa nezadovoljnih autora, Skupština je odlučila velikom većinom od 78 članova, da se ovaj organ Sokoja razreši i na taj način potvrdila svoju nesaglasnost sa dosadašnjim radom ovog organa.\nSavet autora, kao stručno telo Sokoja sa vrlo važnom ulogom u radu Sokoja, posebno u delu koji se odnosi na raspodelu tantijema autorima, nije razrešen, odnosno njegov dosadašnji rad je u potpunosti podržan od strane članova Skupštine, ogromnom većinom od 101. člana Skupštine koji je glasao da ovo telo nastavi sa radom i dalje.\nObaveštenje o promeni mesta održavanja vanredne sednice Skupštine Sokoja\nNaknadne, nepredviđene okolnosti su prouzrokovale potrebu da se donese odluka o promeni mesta (lokacije) održavanja sednice Skupštine Sokoja zakazane za 22. decembar 2019. godine. Sednica Skupštine sa prethodno utvrđenim Dnevnim redom o kome ste blagovremeno obavešteni, umesto na prethodno naznačenoj lokaciji, biće održana u Maloj sali Kolarčeve zadužbine u Beogradu, Studentski trg 5, u istom terminu, 22. decembra 2019. godine sa početkom u 11h.\nMolimo vas da ovo uvažite.\nPodsećamo vas, takođe, da materijal za sednicu možete da pročitate i/ili preuzmete na Portalu za autore, kao i da uzmete u Servisu autora u Sokoju. Nadalje napominjemo da, ukoliko umesto vas na sednicu dolazi neko drugo lice,\nkoje vas zastupa, ovlašćenje kojim se legitimiše kao vaš ovlašćenik mora biti overeno kod Javnog beležnika, sve u skladu sa odlukom Upravnog odbora Sokoja.\nU Beogradu, 18. 12.2019. godine\nObaveštenje o održavanju vanredne sednice Skupštine Sokoja\n„Obaveštavamo vas da će se u nedelju 22. decembra 2019. godine održati vanredna sednica Skupštine Sokoja, sa početkom u 11 časova, u velikoj sali gradske opštine Stari grad, Makedonska 42, Beograd.“


Objavljeno: 18.05.2022. • 13:51 Autor: Ministarstvo finansija\nSastanak ministra finansija i ambasadora Luksemburga u Crnoj Gori\nCrna Gora i Luksemburg će nastojati da unaprijede ekonomsku saradnju, kojom bi se povećala robna razmjena između država i podstakle investicije. To je ocijenjeno na današnjem sastanku crnogorskog ministra finansija, mr Aleksandra Damjanovića i luksemburškog ambasadora u Crnoj Gori, Filipa Donkela (Philippe Donckel).\nSagovornici su saglasni da ima prostora za intenziviranje saradnje, naročito u sektorima turizma, energetike i informaciono - komunikacionih tehnologija. Naglašen je značaj prijateljskog i partnerskog odnosa dviju zemalja, a dodatno na jačanje saradnje obavezuje i brojnost crnogorske dijaspore u Luksemburgu.\nOcijenjen je pozitivnim dosadašnji rad na sporazumu o izbjegavanju dvostrukog oporezivanja, čije potpisivanje slijedi.\nMinistar Damjanović je naglasio da je prioritet u radu resora finansija bolji standard građana, uz dugoročnu održivost i stabilnost javnih finansija.\nAmbasador Luksemburga je istakao da je Crna Gora predivna zemlja sa velikim potencijalom i da ima sve predispozicije za izbalansiran razvoj države, naglašavajući punu podršku na evropskom putu.\nSastanku je prisustvovao i Artyom Yukhin, rukovodilac renomirane luksemburške kompanije “Artec 3D”, čija je opredijeljenost širenja poslovanja u Crnoj Gori pozdravljena. Kompanija je svjetski poznati programer i proizvođač profesionalnog 3D hardvera i softvera, a najavljuje otvaranje nove evropske kancelarije u Baru, koja će služiti kao centar za marketing, istraživanje i razvoj.\nMinistar je istakao da fokus crnogorske ekonomije treba da bude na inovacijama koje su ključne za jačanje konkurentnosti, te da iskustvo kompanije koja dolazi iz “srca Evrope” može biti korisno.\n"Crnoj Gori je dragocjen model razvoja i iskustvo Luksemburga, posebno na putu učlanjenja u EU, a prisustvo uspješnih evropskih kompanija povoljna prilika za širenje kapaciteta i usluga koje Crna Gora može pružiti i drugim potencijalnim investitorima”, poručio je Damjanović.\nVijesti Top vijesti Top vijesti


Volvo napada Teslin Model X sa svojom uzdanicom Polestarom 2 - Auto Republika\nNe baš tako davno se činilo da Tesla Model X nema konkurenciju među električnim krosoverima. Ali tokom prošle godine su debitovali Jaguar I-Pace i Audi E-Tron, a sada na listu možemo da dodamo još jedno ime – Polestar 2.\nVolvoov podbrend je već kopirao američkog proizvođača po nekoliko pitanja, a ovo se posebno u odnosi na naćin prodaje automobile. Naime, ni Polestar nema zvanične izložbeno prodajne salone već se isporuka vrši preko direktne narudžbe iz fabrike. Nakon plug-in hibridne verzije, odnosno modela Polestar 1, nova marka sada stiže i sa svojim prvim čistokrvnim električnim proizvodom.\nTehnički gledano, Polestar 2 nije tradicionalni krosover već više podseća na hedžbek sa nešto dužim krovom. To je potvrdio i sam Polestar, uz objašnjenje da je klirens nizak baš iz razloga što želi da privuče porodične kupce koji baš i nemaju veliku želju za ozbiljnijim terenskim avanturama.\nSa druge strane, baterije su postavljene u podu vozila čime su sedišta više odignuta, a platforma koja je korišćena, deljena je sa više modela grupacije, od kojih je najzvučnije ime verovatno Volvo XC40.\nPolestar 2 pokreću dva električna motora, smeštena na točkovima. Svaki od njih razvija identičnih više od 200 konjskih snaga, što je dovoljno za ubrzanje iz mesta do 100 km/h za samo 5,5 sekundi. Proizvođač obećava maksimalni domet sa jednim punjenjem baterijskih jedinica od 440 kilometara, a iako su spomenuti brojevi solidni, oni su daleko od Teslinih.\nPrimera radi, čak i osnovni Model 3 Performance može da se pohvali sa činjenicom da ubrzava iz mirovanja do “stotke” za svega 3,5 sekunde uz maksimalni domet sa punim baterijama od 500 kilometara. Polestar planira da ponudi i opcioni Performance paket na svom predstavniku, ali će on stići nešto kasnije.\nKompanija obećava opciju povezivosti sa mobilnim odnosno pametnim telefonima koja će posedovati bolje karakteristike nego ikada ranije, ali nije otkrila specifične detalje, pa će javnost morati da sačeka do 2020. godine.\nOno šta jeste poznato je podatak da će se proizvodnja odvijati u Kini, gde se nalazi sedište Volvoovog vlasnika, Geely grupe. Takođe, znano je da će početna cena iznositi oko 60.000 američkih dolara.\ntags: geely Polestar 2 premijera Salon automobila u Ženevi volvo\nprevious Opel slavi "istorijski" profit nakon decenija gubitaka pod GM-om\nnext Nova generacija S klase bez dve najlepše verzije\nBMW želi da udvostruči prodaju električnih automobila


Komšić u Pentagonu: “BiH nema drugog alternativnog puta osim puta ka NATO-u” – Haber.ba\nKomšić u Pentagonu: “BiH nema drugog alternativnog puta osim puta ka NATO-u”\nBosna i Hercegovina nema drugog alternativnog puta osim puta ka NATO-u, kazao je predsjedavajući Predsjedništva BiH Željko Komšić tokom susreta s izaslanstvom Ministarstva odbrane u Pentagonu koju je predvodio zamjenik podsekretara odbrane za politiku James Anderson.\nŽeljko Komšić u Pentagonu, SAD - Fena.ba\nSagovornici su razgovarali o najnovijim političkim događanjima i o pitanjima značajnim za sigurnost u Bosni i Hercegovini i regiji, zaključivši da je nedavno usvojeni Program reformi značajan iskorak BiH u jačanju i poboljšanju suradnje s NATO-om.\nAnderson je istaknuo da BiH može računati na podršku SAD-a u provođenju reformi nakon predaje Programa reformi u sjedište Sjevernoatlantskog saveza (NATO) u Bruxellesu, što bi se trebalo dogoditi u decembru, prenosi “Fena”.\nPredsjedavajući Komšić je istakao dugogodišnje prijateljske odnose BiH i Sjedinjenih Američkih Država, kao i to da je za BiH od velikog značaja angažman i saradnja Nacionalne garde Marylanda s Oružanim snagama BiH.\nAnderson je zahvalio na angažmanu Oružanih snaga BiH i doprinosu koji su dale u međunarodnim misijama u Afganistanu i Iraku u posljednjih 15 godina, saopšteno je iz Predsjedništva BiH.\nSagovornici su se složili da je pred novim ministrom odbrane veliki broj zadataka i izazova u realizaciji programa reforme obrane u narednom periodu, kao i u radu na poboljšanju sistema obrane u svim njegovim segmentima.\nTeme:BiH, izdvojeno, NATO, Pentagon, SAD


НАСТАВАК ШТРАЈКА ПРОСВЕТНИХ РАДНИКА – ГСПРС Независност\nНАСТАВАК ШТРАЈКА ПРОСВЕТНИХ РАДНИКА\nНасловна/Новости/Актуелно/НАСТАВАК ШТРАЈКА ПРОСВЕТНИХ РАДНИКА\nProsvetni sindikati još nisu dobili poziv od Vlade Srbije da nastave razgovore, pa će sutra nastaviti štrajk skraćenjem časova na 30 minuta, izjavio je danas predsednik Granskog sindikata prosvetnih radnika Srbije „Nezavisnost” Tomislav Živanović.\nŽivanović je rekao da su već istekli svi rokovi za nastavak pregovora, ali da sindikati očekuju poziv ministarstva prosvete i nauke i Vlade Srbije, kao i da su spremni za razgovore u bilo kom trenutku.\n„Ako ne stigne taj poziv, razmotrićemo šta i kako dalje, situacija je veoma ozbiljna”, poručio je Živanović.\nPredstavnici tri reprezentativna sindikata – Unije sindikata prosvetnih radnika Srbije, Granskog sindikata prosvetnih radnika „Nezavisnost” i Sindikata radnika u prosveti, predali su u petak vladi i ministarstvu prosvete predlog sporazuma od devet tačaka zahtevajući da svi kojima je zarada umanjena zbog štrajka dobiju taj novac do 28. marta.\nSindikati traže da izmene Posebnog kolektivnog ugovora za zaposlene u osnovnim i srednjim školama i učeničkim domovima budu usvojene do 31. maja, kao i da se u aprilu i oktobru izvrše korekcije zarada prosvetnih radnika od ukupno 10 odsto.\nZahteva se i da izmene Zakona o osnovama sistema obrazovanja i vaspitanja budu donete do 30. septembra i da otpremnine zaposlenima koji su otišli u penziju budu isplaćene do 31. marta.\nProsvetni sindikati od Vlade Srbije traže da im se isplate i jubilarne nagrade za 2009. i 2010. godinu, prema predlogu sporazuma do kraja juna, a nagrade za 2011. do kraja tekuće godine.\nPredloženo je i da ministarstvo prosvete i nauke zajedno sa sindikatima formira radnu grupu za praćenje sprovođenja sporazuma.\nU poslednjoj tački predloženog sporazuma navodi se i da bi se potpisivanjem ovog dokumenta stekli uslovi za prekid štrajka prosvetnih radnika koji traje od 28. januara ove godine.


Radio TV Stara Pazova - Okružno takmičenje iz fizike\nPosle izuzetnog uspeha na opštinskom takmičenju, na kojem je bio prvi sa maksimalnim brojem bodova, Marko Arsenijević, učenik VI 1 razreda Osnovne škole „23. Oktobar” u Golubincima, osvojio je treće mesto na okružnom takmičenju iz fizike. Marko se od oktobra pripremao za ovo takmičenje.\nBio je veoma uporan i uradio je velki broj zadataka, rekla je profesorka fizike Dragana Arsenijević. Ove godine Marko je osvojo treću nagradu na opštinskom takmičenju iz biologije. Zapažene rezultate postizao je i na takmičenju iz matematike, u četvrtom razredu bio je prvi na opštinskom i drugi na okružnom takmičenju, a prošle godine je osvojio treće mesto na opštinskom takmičenju iz matematike.


Vlada Srbije: Daćemo garancije ako Šešelj poštuje uslove – Nadlanu.com\nVlada Srbije: Daćemo garancije ako Šešelj poštuje uslove\nObjavljeno 1. jula 2014. / 21:02:54\nHaški tribunal zatražio je 24. juna od Vlade Srbije da se izjasni o garancijama za Šešelja, a Vlada ima rok od sedam dana da to učini.\n“Vlada Republike Srbije, shodno članu 36. Zakona o saradnji Srbije i Crne Gore sa Međunarodnim tribunalom za krivično gonjenje lica odgovornih za teška kršenja međunarodnog humanitarnog prava počinjena na teritoriji bivše Jugoslavije od 1991. godine, davala je garancije za sve državljane Srbije optužene pred MKTJ koji su se zahtevom obratili i tražili da Republika Srbija garantuje da će ispuniti sve uslove koji budu bili određeni u odlukama sudskih veća MKTJ”, navodi se u Vladinom saopštenju.\nDodaje se da je u dosadašnjoj praksi Vlada Republike Srbije uspešno sprovela sve naloge o privremenom puštanju na slobodu državljana Republike Srbije optuženih pred MKTJ.\nLider Srpske radikalne stranke Vojislav Šešelj obavestio je 17. juna Pretresno veće Haškog tribunala da, ukoliko bude odlučeno da ga privremeno puste na slobodu, neće prihvatiti nikakva ograničenja, osim onog da neće napuštati teritoriju Srbije.\nOn je naveo i da će učestvovati u političkom životu Srbije, na javnim skupovima, da će davati intervjue novinama, gostovati u televizijskim emisijama i “javno kritikovati Haški tribunal kao nelegalni međunarodni sud”.\nPretresno veće Međunarodnog krivičnog suda za bivšu Jugoslaviju izdalo je 13. juna nalog kojim se strane u postupku pozivaju da iznesu mišljenje o mogućnosti da se optuženi Šešelj privremeno pusti na slobodu.\nSudsko veće u slučaju Vojislava Šešelja pozvalo je Holandiju (kao zemlju domaćina suda) i Vladu Srbije da se izjasne o garancijama u vezi sa eventualnim privremenim puštanjem na slobodu Vojislava Šešelja.\nKako je ranije saopštio Haški tribunal, veće traži od Vlade Srbije da potvrdi da li može da osigura precizno navedene mere.\nKao prvo, da odredi jednog ili više zvaničnika koji će pratiti Šešelja od aerodroma u Holandiji do mesta gde će boraviti privremeno na slobodi i da to isto obezbedi prilikom njegovog povratka u Holandiju.\nZatim da na zahtev veća ili strana, olakša sve vidove saradnje i komunikacije između strana i osigura njihovu poverljivost.\nPored ostalog Vlada Srbije treba da osigura da Šešelj bude u kućnom pritvoru na adresi koju će srpske vlasti prijaviti Tribunalu, kao i da svako njegovo kretanje iz zdravstvenih razloga bude u pratnji policijskih vlasti Srbije.


RT: SAD bi mogle da izvedu nuklearno testiranje u roku od „nekoliko meseci“ ako Tramp naredi\nSAD bi mogle da izvedu nuklearno testiranje u roku od „nekoliko meseci“ ako predsednik to zatraži, rekao je visoki zvaničnik Pentagona, sugerišući da bi „geopolitička pitanja“, koja se verovatno odnose na Moskvu i Peking, mogla da doprinesu takvoj naredbi.\nIako Vašington nije promenio svoj službeni stav o nuklearnim testiranjima, koja su pauzirana skoro tri decenije, to bi se moglo brzo promeniti, rekao je vršilac dužnosti pomoćnika ministra odbrane za nuklearna pitanja Dru Volter na forumu čiji je domaćin bio Institut za vazduhoplovne studije "Mičel".\n"Ako bi predsednik izdao naređenje da se zbog tehničkog ili geopolitičkog pitanja sistem testira, mislim da bi se to dogodilo relativno brzo", dodao je Valter.\nSporazum START, glavni ugovor o kontroli nuklearnog oružja koji ograničava broj strateškog nuklearnog oružja koji SAD i Rusija mogu da imaju ističe sledeće godine. Iako je Rusija izrazila spremnost da obnovi sporazum, čak i nudeći da stavi novije naoružanje pod ograničenja ugovora, SAD su nisu prihvatile, insistirajući na pregovorima o novom sporazumu koji bi uključivao i Kinu. Ipak, to bi dosta zakomplikovalo pregovore. S obzirom na to da je arsenal Kine desetak puta manji od SAD-a, Kina ne želi da se pridruži sporazumu, ali SAD ipak to zahtevaju.\nfoto: © Reuters / US Air Force handout / RT/ vostok.rs


Pojačane aktivnosti tokom predstojećih praznika - infoBirač\nPojačane aktivnosti tokom predstojećih praznika\nPolicijska uprava Zvornik preduzima pojačane aktivnosti iz svoje nadležnosti kako bi predstojeći praznici protekli u miru i bez incidenata. U vezi s tim, napominjemo da će biti pojačano prisustvo policijskih službenika na terenu, naročito u blizini ugostiteljskih objekta i na frekventnijim saobraćajnim trasama, sa ciljem održavanja povoljne bezbjednosne situacije.\nOvom prilikom apelujemo na sve građane da se ponašaju odgovorno i da poštuju zaključke Republičkog štaba za vanredne situacije i preporuke Instituta za javno zdravstvo Republike Srpske, kako bi spriječili da neodgovornim ponašanjem ugroze svoje ali i zdravlje drugih ljudi.\nTakođe, obzirom da se u periodu ispred nas može očekivati konzumiranje veće količine alkohola kao i upotreba pirotehničkih sredstava, apelujemo na sve građane da predstojeće praznike obilježe na miran i dostojanstven način, bez upotrebe pirotehničkih sredstava i vatrenog oružja, kako bi izbjegli neželjene posljedice.\nPolicijska uprava Zvornik poziva građane da nastave sa pružanjem bezbjednosno interesantnih i korisnih informacija, po kojima policija u okviru svojih nadležnosti i postupa, kako bi unaprijedili postojeće povjerenje između građana i policije i kako bi doprinijeli većem stepenu bezbjednosti građana i njihove imovine.\nPU Zvornik: Tokom pojačane kontrole 40 vozača isključeno iz saobraćaja zbog upravljanja vozilom pod dejstvom alkohola\nPokrali akumulatore iz radnih mašina u Bratuncu\nServisne informacije – 4.2.2018.\n4 Februara, 2018 admin\nZvornik: Učenici varioci na praksi u „Alumini“\nObijena „Petrolova” pumpa u Glumini kod Zvornika\n6 Aprila, 2018 6 Aprila, 2018 admin


Graničarima u Litvaniji naređeno da ako treba koriste silu protiv migranata | Novosadski informativni portal 021\nNa stotine migranata je u nedelju ušlo u Litvaniju, a ukupno ih je iz Belorusije ove godine prešlo 4.026, većinom iz Iraka.\nIz Viljnusa upiru prstom u Minsk, tvrdeći da beloruske vlasti organizuju prelazak migranata u Litvaniju u znak odmazde zbog nedavne situacije sa preusmeravanjem letova kompanije "Rajaner".\nLitvansko ministarstvo unutrašnjih poslova podelilo je nekoliko video-snimaka napravljenih iz helikoptera kao dokaz da su velike grupe migranata sprovođene do granice vozilima koja pripadaju beloruskoj graničnoj službi.\nU jednoj od poslednjih takvih akcija, tri velike migrantske grupe zaustavljene su u gustim šumama u pograničnom području između dve zemlje, a litvanski graničari su im naredili da se vrate u Belorusiju.\n"Pre svega, graničari im kažu da su se izgubili, da su stigli u prelepu Belorusiju, ali da su zalutali razgledajući prirodu, i da je sada vreme da se vrate nazad u tu zemlju", rekao je zamenik ministra unutrašnjih poslova Litvanije Arnoldas Abramavičijus.\nAko se taj metod pokaže neuspešnim, dodao je, Litvanija zadržava pravo da upotrebi silu kako bi zadržala migrante sa one strane granice, ali "upotreba sile zavisi od okolnosti".\n"Ne može se isključiti mogućnost da će se graničari suočiti sa agresijom migranata", rekao je Abramavičijus, istakavši da su mere neophodne, jer je prelazak državne granice na takav način nezakonit.


Srbija izmjenjila pravilo o 100 eura: Ko može, a ko ne može da dobije novac ⋆ Balkan PlusBalkan Plus\nSto eura pomoći od države moći će da dobiju svi punoletni državljani Srbije koji imaju ličnu kartu ili je izvade do datuma isteka prijave za pomoć 5. juna, piše RTS.\nMinistarstvo finansija Srbije saopštava da je donijet Pravilnik o dopunama Pravilnika o načinu prijave i načinu uplate jednokratne novčane pomoći, kojim se omogućava državljanima Srbije da dobiju jednokratnu pomoć države, iako su izvadili lične karte nakon stupanja na snagu Uredbe o formiranju privremenog registra 24. aprila 2020. godine.\nMinistar Siniša Mali je istakao da je glavni cilj ove mjere pomoći da novac dobiju svi državljani Republike Srbije koji to žele, te da će biti omogućeno da građani ostvare pravo na jednokratnu pomoć ako u trenutku prijave, koja traje do 5. juna 2020. godine, imaju važeću ličnu kartu.\n„Građani nemaju razloga za brigu jer će svi koji su ispunili uslove dobiti novac. Svakoga dana se isplaćuju novčana sredstva za pola miliona građana, tako da će u narednih nekoliko dana svi biti isplaćeni. Do danas imamo već 4.179.400 prijavljenih, što sa primaocima penzija i korisnicima socijalnih davanja, čini više od šest miliona uspešno prijavljenih građana Srbije. Mislim da smo na ovaj način pokazali građanima da mogu da se oslone na svoju državu u trenutku kada im je to najpotrebnije“, rekao je srbijanski ministar.


SEEbiz.eu / RS / Crna Gora dobija berzu struje\nCrna Gora dobija berzu struje berza struje Elektroprivreda Crne Gore EPCG Crnogorski elektroprenosni sistem\nCrna Gora dobija berzu struje\nDatum objave: 12.06.2017. - 19:02:28\nPODGORICA - Odbori direktora Elektroprivrede (EPCG), Crnogorskog operatora tržišta električne energije (COTEE) i Crnogorskog elektroprenosnog sistema (CGES) donijeli su odluke kojima su odobrili ugovor o osnivanju i donijeli statut preduzeća Berza električne energije.\nIz Ministarstva ekonomije je saopšteno da je naredni korak potpisivanje ugovora o osnivanju između tri ugovorne strane, nakon čega će se početi sa procedurom registrovanja preduzeća u Centralnom registru privrednih subjekata (CRPS).\nNakon registracije, kompanija Berza električne energije će na prvoj sjednici odbora direktora imenovati izvršnog direktora.\n“Prema odredbama ugovora o osnivanju i statuta, preduzeće Berze električne energije osniva se u cilju obezbjeđivanja neophodnog pravnog, organizacionog, operativnog i tehničkog okvira za formiranje i rad berze električne energije, trgovinu električnom energijom i posredovanje u njenoj trgovini”, navodi se u saopštenju.\nFormiranje organizovanog tržišta, odnosno berze električne energije je korak ka formiranju slobodnog veleprodajnog tržišta električne energije, koji obezbjeđuje sigurnu i transparentnu trgovinu i formiranje referentne veleprodajne cijene, te pospješivanje konkurencije.\n“Berza je jedan od instrumenata kojim se sprečava monopol u trgovini električnom energijom, odnosno predstavlja preduslov za stvaranje konkurentnog energetskog sektora u zemlji”, rekli su iz Ministarstva.\nDirektno učestvovanje na berzama električne energije obezbjeđuje svakom učesniku efikasnost, transparentnost i sigurnost trgovine. Jedan od ciljeva preduzeća će biti saradnja sa energetskim kompanijama iz regiona, kako po pitanju trgovine električnom energije, tako i po pitanju eventualnog ulaska kompanija u vlasnički udio Berze električne energije.\n“Proces razvoja tržišta električne energije predstavlja implementaciju propisa EU. Na Samitu u Beču je odlučeno da zemlje zapadnog Balkana uspostave regionalno energetsko tržište kroz uspostavljanje nacionalnih energetskih berzi, a koje će se na kraju integrisati u jedinstveno evropsko tržište”, kazali su iz Ministarstva.\nU skladu sa tim, Vlada u junu prošle godine zadužila EPCG, COTEE i CGES da osnuju društvo sa ograničenom odgovornošću u cilju uspostavljanja berze električne energije u Crnoj Gori.


Objavljeno: 20.03.2013, 20:03:52\nAlbanija će pomoći da Kosovo dobije svoj telefonski prefiks\nMinistar za inovacije i informacionu tehnologiju i komunikacije Albanije Genc Polo je tokom susreta sa kosovskim ministrom ekonomskog razvoja Besimom Bećajem obećao da će se Tirana angažovati da Kosovo dobije sopstveni međunarodni telefonski prefiks ili da koristi pozivni broj Albanije.\nObjavljeno: 20.03.2013, 17:48:02\nZdravković: Sumnjam u podatke GFI\nEkonomista Miroslav Zdravković izrazio je danas sumnju u podatke iz izveštaja američke organizacije Global fajnenšel integriti (GFI), prema kojima je iz Srbije je u periodu od od 2001. do 2010. nelegalno izneto više od 51 milijarde dolara, ocenjujući da je ta suma sigurno manja.\nObjavljeno: 20.03.2013, 17:46:18\nImenovan novi generalni direktor kompanije Metro u Srbiji\nNovi generalni direktor internacionalnog veleprodajnog lanca "Metro Cash & Carry Srbija" (Metro) je Roberto Mankuzo (Roberto Mancuso), koji u Srbiju dolazi iz Metro / Makro Češke i Slovačke, gde se nalazio na poziciji direktora za ponudu i nabavku.\nObjavljeno: 20.03.2013, 17:38:05\nDinar sutra u padu, kurs 111,56 za evro\nDinar će sutra, posle šestodnevnog jačanja, oslabiti za 0,2 odsto, ili 26 para i zvanični srednji kurs će biti 111,5656 dinara za jedan evro, objavila je Narodna banka Srbije.\nObjavljeno: 20.03.2013, 16:17:40\nIzraelci zainteresovani za železnički Koridor 10\nPrivredna delegacija iz Izraela razgovarala je u Beogradu sa ministrom saobraćaja Milutinom Mrkonjićem o modalitetima ulaganja u saobraćajnu infrastrukturu Srbije, pre svega obnovu železničke pruge na Koridoru 10 ...\nObjavljeno: 20.03.2013, 16:15:32\nObjavljeno: 20.03.2013, 16:00:19\nTri turističke agencije ostaće bez licence\nTuristička inspekcija pokrenula je postupak za oduzimanje licence za tri turističke agencije - Travel Expert, 1a Travel i Sunline Travel, saopštilo je danas Ministarstvo finansija i privrede.\nObjavljeno: 20.03.2013, 15:28:21\nEmiraćani zainteresovani da u Čačku grade polo klub, hotel, banju\nEmiraćani su zainteresovani da u Čačku izgrade polo klub sa jednim od najmodernijih terena u Evropi, zatim hotel i druge prateće objekte, ali i banjski kompleks, izjavio je danas Tanjugu ministar građevine Velimir Ilić.\nObjavljeno: 20.03.2013, 15:21:27\nOd aprila ulaganja u obnovljive izvore energije\nRegulatorni i institucionalni okvir za ulaganja u obnovljive izvore energije biće potpuno uređen od početka aprila, izjavio je danas pomoćnik ministra energetike Dejan Trifunović i najavio da se do 2020. godine u tu oblast očekuju..


Fond PIO RS: Kupili software za 1,2 miliona KM i odmah ga poklonili prodavcu | Centar za nove inicijative\n— Srijeda, 29.05.2013.\nZoran Mastilo, bivši direktor FOND-a PIO RS, potpisao je sa direktoricom “M&I sistems” Darinkom Banjac Ugovor o nabavci IIS, vrijedan 1.200.000 konvertibilnih maraka. Sve bi to, možda i bilo u redu, da odredbama ugovora nije precizirano da je Fond samo korisnik softvera, ne i njegov vlasnik\nUgovor o nabavci integrisanog informacionog sistema koji je FOND PIO potpisao 08.07.2010. godine sa banjalučkom firmom “M&I sistems”, klasičan je primjer teške zloupotrebe ovlaštenja, koji bi u nekim sretnijim vremenima trebao poslužiti kao obrazac kako se ne smije raditi. Odnosno, kao pokazni primjer kako jedna izuzetno važna entitetska institucija daje u ruke svom partneru vitalni dio Fonda, i pri tom mu plaća masnu cijenu za to.\nKUPLJENO PA POKLONJENO\nZoran Mastilo, bivši direktor FOND-a PIO RS, potpisao je sa direktoricom “M&I sistems” Darinkom Banjac Ugovor o nabavci IIS, vrijedan 1.200.000 konvertibilnih maraka. Sve bi to, možda i bilo u redu, da odredbama ugovora nije precizirano da je Fond samo korisnik softvera, ne i njegov vlasnik, te da isključivo pravo raspolaganja sa programskim softverom ima firma M&I, koja je za njegovu izradu plaćena sa 1,2 miliona KM.\nPrevedeno na svakodnevni jezik, to znači da je Fond PIO platio M&I izradu softvera, koji oni mogu prodati kome god još hoće, dok ova važna entitetska institucija nema nikakvo pravo na njegovu distribuciju. Da stvar bude gora, u izradi ovog programskog softvera učestvovali su i uposlenici Fonda!\nSve navedeno, precizirano je članom 14. Ugovora (broj 1382-30/10, svi dokumenti su u posjedu “Žurnala”), kojim se definišu “autorska prava” i koja su u potpunosti ustupljena davaocu usluge, odnosno firmi M&I. I to je u potpunoj suprotnosti sa članom 103. Zakona o autorkim i srodnim pravima BiH.\nU tom članu (103, op.aut.) se ističe:\n„Ako je kompjuterski program stvorio zaposlenik u izvršavanju svojih obaveza ili prema uputstvima poslodavca, ili ako ga je stvorio autor na osnovu ugovora o narudžbi, smatra se da su sva autorska imovinska prava na takvom programu isključivo i u cjelini prenesena na poslodavca ili naručioca, ako ugovorom nije drugačije utvrđeno“.\nKako je ovdje riječ o projektu čiji je naručilac Fond PIO RS i gdje su zajednički učestvovali timovi Fonda PIO RS i preduzeća M&I Systems d.o.o. Banja Luka, zakonski propisi o autorskom pravu daju ovlašćenje autoru da umnožava, stavlja u promet, daje u zakup primjerke svog djela, kao i da djelo javno saopštava.\nMeđutim, članom 14. Ugovora, koji smo već pomenuli, na Fond PIO RS je, kao „naručioca usluge“, prenijeto pravo korišćenja i neprenosivo pravo vlasništva programskog softvera. Istovremeno se navodi se da je kompanija M&I Systems d.o.o. Banja Luka, kao davalac usluga, izvorni autor i raspolaže pravima zaštite patenta, autorskog prava, zaštitnih oznaka i poslovne tajne.\nOvom odredbom ugovora (član 14.3.) je utvrđeno da Fond PIO RS može da se služi dokumentacijom isključivo za svoje potrebe, ne prodaje, ne prenosi, niti na drugi način ustupa dokumentaciju ili programski softver drugome na raspolaganje.\nSve u svemu, Fond PIO RS se sveo na korisnika programa, iako su u izradi su učestvovali zajednički timovi i iako je za softver plaće iznos od 1,2 miliona KM. Uz to, kako su nam naveli izvori, višedecenijska znanja iz oblasti upravljanja Penzijskim sistemom Republike Srpske, koja su radnici Fonda PIO RS povjerili timovima za implementaciju, su ugrađena u integrisani informacioni sistem.\n(Članom 4. Ugovora o javnoj nabavci usluga izrade integrisanog informacionog sistema broj 1382-30/10 precizirano je da se\nodređuju timovi obje strane koji će sprovesti cijeli projeka.\nTakođe se navodi da će u radu na izradi poslovnog modela zajedno učestvovati timovi za implementaciju Naručioca usluge, tj. Fonda PIO RS i davaoca usluge, član 4.3 ugovora).\nZato je bilo logično da Fond PIO RS, koji je naručilac projekta, dobije i autorska prava, koja su trebala biti prenesena na tu instituciju, a u skladu sa odredbama Zakona o autorskim i srodnim pravima Bosne i Hercegovine.\nU krajnjem slučaju, pošto je riječ o projektu u kojem zajednički učestvuju timovi Fonda PIO RS i M&I Systems , ugovorom je trebalo predvidjeti odredbe „poslovno-tehničke saradnje“ gdje bi Fond PIO RS imao prava distribucije izgrađenih informacionih sistema i razvijanja saradnje sa drugim penzionim Fondovima u okruženju i Evropskoj Uniji, ali ništa od toga se nije desilo.\nOvim odredbama, Fond PIO RS se sveo na pukog korisnika informacionog sistema (kao da je zakupac), a u budućnosti sva autorska prava i benefite po osnovu ovako skupocjenog projekta i potencijalnu finansijsku dobit će M&I Systems.\nNAGRADA ZA ZLOUPOTREBE\nZa ovako katastrofalne odredbe ugovora po Fond PIO RS odgovornost je, osim na direktoru, i na Odjeljenju za javne nabavke, ugovaranje i investicije Fonda PIO RS. Načelnik Odjeljenja za javne nabavke, ugovaranje i investicije provjerava pravni sadržaj prijedloga/nacrta ugovora o javnoj nabavci roba, usluga ili radova, a u momentu pripremanja i zaključenja ugovora ovu funkciju je obavljala Sanja Rašević.\nZoran Mastilo smijenjen je sa pozicije direktora Fonda PIO 20. jula 2011., tako da je njegov nasljednik Mladen Milić mogao mnogo toga promijeniti, ali – Milić nagrađuje Sanju Rašević i postavlja je na mjesto pomoćnika direktora Fonda za kontrolu obračuna, evidentiranje prihoda, javne nabavke i sistemsku podršku.\nIako, su za ovo radno mjesto u trenutku kada je Sanja Rašević raspoređena na njega, bili utvrđeni kriteriji “završen ekonomski fakultet i pet godina radnog iskustva u struci na rukovodećim radnim mjestima”, koje ona nije ispunjavala ni na koji način.\nNjeno imenovanje zlopotreba je direktorskog položaja, a Milić je to vjerovatno učinio zbog njenih „zasluga“, koje je Raševićeva imala kao načelnik Odjeljenja za javne nabavke omogućavajući izuzetno štetne odredbe u Ugovoru o nabavci integrisanog informacionog sistema, gdje su autorska prava apsolutno ustupljena preduzeću M&I Systems d.o.o. Banja Luka i Fond PIO RS sveden na pukog korisnika.\nNe treba zaboraviti ni činenicu da u vrijeme sklapanja ovog kriminalnog i štetnog ugovora Mastilo jeste bio direktor, ali i da mu je Milić bio desna ruka.\nSve u svemu, nagrada u Fondu PIO za rad protiv Fonda PIO ne manjka, pa je pravo čudo da je ova institucija još koliko toliko solventna. Iz Fonda PIO nisu odgovorili na naša pitanja u vezi sa ovim ugovorom. Očito je da smatraju da javnost ne treba ništa da zna o njihovim poslovima, premda ovu instituciju finansiraju građani. Ovo je već peti put da Fond PIO ignoriše naša pitanja u vezi sa poslovanjem te institucije, a samo jednom su odgovorili na dostavljeni upit.\nPrethodni članak Švicarska, zemlja u kojoj se prakticira neposredna demokracija – za CNI piše: Slaven Zeljko (Mostar)\nSljedeći članak Preduzeća iz RS se sele u Federaciju BiH\nManji prihodi od indirektnih poreza\nBorenović u Briselu


Osigurana sredstva za nastavak izgradnje kanalizacione mreže u vogošćanskom naselju Gornja Jošanica – Općina Vogošća\nSporazum o sufinansiranju izgradnje kanalizacione mreže u naselju Gornja Jošanica na području Općine Vogošća potpisali su danas ministar prostornog uređenja, građenja i zaštite okoliša Kantona Sarajevo Čedomir Lukić i načelnik ove općine Edin Smajić.\n„Za ovu namjenu bit će utrošena namjenska sredstva Federalnog fonda za zaštitu okoliša u ukupnom iznosu od 275.400,00 KM s ciljem zaštite okoliša i zdravlja ljudi, a radi osiguranja sistemske odvodnje otpadnih voda i zaštite vodotoka na ovom području“, istakao je ministar Lukić. Najavio da će sa ovakvim i sličnim aktivnostima nastaviti sve do izgradnje prečistača, koja je u završnoj fazi, što je u nadležnosti Federalnog ministarstva poljoprivrede, vodoprivrede i šumarstva a koji će prečišćavati otpadne i fekalne vode iz tri općine – Vogošće, Ilijaša i Breze.\nSporazumom je precizirano da će se ova mreža raditi po evropskim standardima sa poliesterskim cijevima i šahtovima.\n„U pitanju je jako bitan projekt sa aspekta zaštite okoliša i to njegova treća faza izvođenja radova na izgradnji kišne i fekalne kanalizacije, kako bi se osiguralo adekvatno prikupljanje i kontrolisano odvođenje otpadnih voda kroz primarni i sekundarni odvodni sistem“, objasnio je načelnik Smajić.\nDodao je da je cjelokupnim projektom obuhvaćeno rješavanje kanalizacione mreže i njeno priključenje na glavni kanalizacioni kolektor za 50 domaćinstava sa tendencijom rasta.\n„Ukupna dužina kanalizacione mreže sanitarnih otpadnih voda je 2.279 metara, a oborinskog sistema 1.131 metar, od čega će u ovoj fazi biti postavljeno oko 500 metara mreže“, detaljno je obrazložio načelnik Smajić.\nNaglasio je i da Vlada Kantona Sarajevo preko resornih ministartava izdvaja značajna finansijska sredstva i usmjerava ih na realizaciju projekta izgradnje komunalne infrastrukture u naseljima Općine Vogošća i time bitno utiče na stvaranje povoljnijih uvjeta za život njenih stanovnika, ali i omogućava neophodne preduslove zainteresiranim investitorima za privredna ulaganja.


Vučić za Rojters: Sporazumi važni za mir, ne kažem da smo blizu političkog rešenja - Jutarnje.rs\nVučić za Rojters: Sporazumi važni za mir, ne kažem da smo blizu političkog rešenja\nPredsednik Srbije Aleksandar Vučić umanjio je nade da bi sporazum o ekonomskoj saradnji sa Kosovom uz posredstvo Sjedinjenih Država mogao uskoro dovesti do političkog sporazuma, navodi Rojters, a prenosi RSE.\nSrbija i Kosovo su početkom septembra u Vašingtonu uz prisustvo američkog predsednika Donalda Trampa potpisali sporazume o ekonomskoj normalizaciji.\nU razgovoru za Rojters, Vučić je sporazume opisao kao veliki korak z pravom smeru, ali još uvek daleko od političke normalizacije, prenosi RSE.\n“Mislim da su takvi sporazumi veoma važni za očuvanje mira i da jednom zauvek svi rešimo naše probleme kako bismo imali jasnu budućnost za našu decu”, rekao je Vučić za Rojters. “Ne kažem da smo blizu političkog rešenja”, rekao je Vučić, iako je, kako navodi Rojters, ekonomsku saradnju opisao ka “ključnu” za bilo kakve buduće političke dogovore.\nU intervjuu Vučić je opisao budućnost Srbije na način na koji bi uključivala balansiranje veza sa Istokom i Zapadom, čak i ako bi to značilo povremena ljutnja na obje strane. “Ako živite u maloj zemlji koja je geografski na raskršću, onda bi vaša politika trebalo biti održavanje stabilnosti i mira, bilo tako što se ne svađate ni s kim, što je nemoguće, bilo da se svađate sa svima jednako”, rekao je Vučić Rojteersu.\n“Srbija je na svom evropskom putu, ali Srbija mora živeti i ima prijatelje u SAD-u ali isto ima prijatelje kojih se ne stidi u Moskvi i Pekingu”, dodao je.\nDodao je da je Srbija “na evropskom putu, ali da mora da živi”.\nPovodom nedavnog otkazivanja učešća na planiranoj vojnoj vežbi sa Belorusijom i Rusijom, i suspendovanja vojnih aktivnosti sa svim partnerima u narednih šest meseci, Vučić je rekao da Srbija “ponekad mora da štiti vojnu neutralnost tako što će biti sasvim sama”.\nU Srbiji se nalazi delegacija vlade Sjedinjenih Američkih Država (SAD), predvođena izvršnim direktorom Međunarodne razvojne finansijske korporacije (DFC) Adamom Bolerom koja je Beograd je doputovala nakon posete Prištini. Prilikom posete u Beogradu je simbolično otvorena kancelarija DFC-a nakon sastanka predsednika Srbije i premijerke Ane Brnabić sa specijalnim izaslanikom predsednika SAD-a za dijalog Srbije i Kosova Ričardom Grenelom i izvršni direktorom DFC-a. Otvaranje kancelarije deo je sporazuma o ekonomskoj normalizaciji Kosova i Srbije.\nPrethodni tekstBen odlazi iz Crvene Zvezde?\nSledeći tekstJeremić u UN: Vakcina protiv korona virusa mora biti jednako dostupna svima


U Srbiji 9.000 obolelih od multiple skleroze\nMart 07, 2019 16:22\nProcenjuje se da u Srbiji ima oko 9.000 ljudi obolelih od multiple skleroze (MS), a osim lečenja ovim pacijentima potrebna je psihološka podrška kako bi se suočili sa dijagnozom nepredvidive bolesti, promenljivog toka.\nPsihocijalno savetovalište Društva MS u Srbiji proslavilo je danas 15 rođendan i do sada im se za pomoć obratilo više od 5.000 obolelih i njihovih porodica.\nNeuropsiholog Aleksandra Parojčić kaže da su pacijenti i njihove porodice nakon što saznaju dijagnozu uplašeni i zbunjeni i da često uplakani kucaju na njihova vrata. "Dešava da pacijenti depresivno reaguju kada se suoče sa gubitkom zdravlja koje je nepovratno. Pored neurološke bolesti, ne treba nam još dijagnoza depresije", kaže Parojčić i dodaje da je psihosocijalna podrška veoma važna.\nMultipla skleroza (MS) ozbiljno, autoimuno oboljenje koje napada centralni nervni sistem-mozak i kičmenu moždinu. Bolest je vrlo nepredvidiva i promenljivog toka, ispoljava se neurološkim simptomima - od blage ukočenosti i otežanog hodanja, preko utrnulosti i peckanja, do slepila, paralize i trajnog invaliditeta.\nNedi Vasiljević pre 12 godina dijagnostikovana je multipla skleroza. Kaže da su joj posete savetovalištu mnogo pomogle, jer je po uspostavljanju dijagnoze bila očajna. "Bio je potreban period da prihvatim i da nastavim sa tim da živim", kaže Vasiljević.\nBolest najčešće počinje u najproduktivnijem periodu života, između 20. i 40. godine, mada se može javiti u bilo kom životnom dobu.\nU svetu od MS boluje više od dva miliona ljudi, dok je u Srbiji registrovano više od 9.000 obolelih. Danas se u Srbiji primenom lekova koji povoljno modifikuju tok bolesti, imunomodularnim i imunosupresivnim lekovima leči nešto više od 1.200 bolesnika, kojima je to bilo najneophodnije i ovaj broj se lagano povećava.\nTokom jeseni 2018.godine, Društvo multiple skleroze Srbije je sprovelo veliko istraživanje o informisanosti pacijenata o samoj bolesti i lečenju među svojim članovima, u kojem je učestvovalo skoro 600 pacijenata, što predstavlja gotovo 10 odsto obolelih u Srbiji.\nNajvećem broju obolelih od multiple skleroze, dijagnoza je postavljena nakon 15 godina.\nNajviše ispitanika kao prve simptome bolesti navelo probleme sa hodanjem, zatim probleme sa vidom i na bolne grčeve u nogama.\nNa pitanje da li su do sada primali bilo kakvu terapiju za MS, 80 odsto ispitanika je odgovorilo potvrdno, dok 20 odsto da nije.\nŠto se tiče lekova koje dobijaju, njih 97 se izjasnilo da dobija terapiju prve generacije ( većinom interferonsku terapiju) koja se nalazi na listi lekova RFZO -a, dok njih 21 osim interferonske terapije dobija i druge lekove. Njih 22 dobija lekove novijih generacija, kroz kliničke studije ili preko donacija.\nZabrinjavajuće je da čak 292 ispitanika je lečeno zbog MS, ali nijednim od gore navedenih lekova.\nDruštvo multiple skleroze Srbije je dodelilo godišnju plaketu Ministarstvu za rad, zapošljavanje, boračka i socijalna pitanja Zoranu Đorđeviću za izuzetan doprinos u poboljšanju kvaliteta života obolelih od MS. "Ministarstvo za rad već 15 godina finansira naš rad, Savetovalište radi i pruža psihosocijalnu podršku svim osobama sa MS, rekla je predsednica Društva MS Srbije Vesna Savić.\nPlaketu u ime ministra primila je predstavnica ministarstva Julijana Stanisavljević.\nLaketić: Dezinformacije u medijima o korona virusa,opasnije od samog virusa 2\nSvi testirani na koronavirus u Srbiji negativni 9\nMere prevencije za putnike koji dolaze iz Kine 31


Sportske.net - Pred novi duel ''Večitih'' - Koji ''ranjeni lav'' je opasniji?\nKošarkaši beogradskih ''večitih rivala'', Partizana i Crvene zvezde još uvek se oporavljaju od šokova, doživljenih porazima u polufinalu ABA lige, odnosno činjenicom da nisu obezbedili učešće u Evroligi naredne sezone.\nAko je Crvenoj zvezdi za utehu, ona će imati šansu da do Evrolige dođe kroz kvalifikacije, a možda im je i poraz od Cibone sada manje bolan posle pobede ekipe Slavena Rimca i u finalu.\nPartizan je preživeo mnogo veći šok, Vujoševićev tim je u poslednjoj sekundi meča sa Cedevitom ostao bez šansi za učešće u elitnom evropskom takmičenju, pa je sada veliko pitanje kako će iskusni Partizanov strateg u tako kratkom vremenskom intervalu uspeti da oporavi svoje igrače.\nNaravno, u duelima protiv ''večitog rivala'', neka posebna motivacija nije neophodna, bez obzira na prethodne rezultate, ali meč koji sledi biće specifičan jer se odavno nije dogodilo da ćemo gledati duel dva ''teško ranjena lava''.\nOnaj ko pobedi u sredu, donekle će se psihološki oporaviti od šoka iz ''Arene'', a poraženima će biti još teže. Takođe, i jedni i drugi će silno želeti da svoje navijače bar malo obraduju posle svega što su preživeli prethodnih dana, a Partizanu će dodatrni motiv biti i činjenica da ove sezone još uvek nije pobedio Zvezdu.\nUtisak je da su one užasne tenzije, koje su postojale do pre nekoliko dana, u iščekivanju njihovog duela u finalu ABA lige, sada splasnule, pa postoji dosta razloga da ipak uživamo u zanimljivoj utakmici.\nJoš da podsetimo da uoči ovog derbija i Zvezda i Partizan imaju maksimalan učinak na čelu tabele...


Nemi pesnik objavio prvi album | City Magazine\nNemi pesnik objavio prvi album\nAUTOR: CityMagazine 28 Jul, 2021\nNovosadski alternativni rok sastav Nemi pesnik je objavio debitantski album Slobodna volja i definitvno obeležio ovu godinu svojim singlovima Minimalac i Okeani rozea. Ovaj bend je imao prilike i da otvori glavnu binu ovogodišnjeg Exit festivala i doživi sjajne ovacije publike.\nGrupa Nemi pesnik je u rekordno kratkom roku osvojila publiku šarmantnim singlom Koliko si luda koji su slušaoci Radija Beograd 202 izbarali za „Hit godine 2020“. Pod okriljem izdavačke kuće Mascom, bend objavljuje seriju singlova – Matematika, Smajli… Pesma Okeani rozea beleži veliko interesovanje radio stanica koje se bave rokenrolom, dok je singl Minimalac ponovo osvojio slušaoce Beograda 202 i postao „Hit nedelje“.\nIzlaskom albuma Slobodna volja, bend sa jedne strane zaokružuje izuzetno uspešnu sezonu a sa druge nastavlja fenomenalnu avanturu i predstavlja niz novih pesma video singlom Slučajno.\n„Izlazak prvog albuma donosi sa sobom onu vrstu uzbuđenja koju je teško opisati. U etar na neki način puštamo naše živote koji su pretočeni u deset pesama. To nije jednostavno ali znajući koliko smo bili iskreni i posvećeni njima, sigurni smo da će te pesme naći svoj put do onih kojima su potrebne“ izjavio je povodom izlaska albuma Milan Marković, pevač benda Nemi pesnik.\nPesme su snimljene i miksovane u studiju „DoReMi” u Novom Sadu, a producent albuma je dobro poznati Peđa Pejić, u čiju biografiju je upisana saradnja sa legendarnim srpskim bendovima poput Eve Braun, Obojenog programa, Velikog prezira, Dece loših muzičara, Darkwood Dub-a i mnogih drugih.\nAlbum Slobodna volja je dostupan na svim relevantnim striming servisima a video spot za pesmu Slučajno možete videti malo iznad.\nNaslovna fotografija: Milica Ilić\n#domaća muzika #muzički album #nemi pesnik\nNovi srpski bioskopski hit: Prvo, pa „Zlatni dečko“\nPrvi srpski film premijerno prikazan u novoj godini je sportska drama Zlatni dečko u kojoj naslovnu ulogu tumači mladi Denis…\nOva izložba predstavlja najesencijalniji segment Međunarodnog salona stripa SKC Beograd kao autentičnog umetničkog projekta. Reč je o reminiscentnom preseku kvaliteta…\n„Tesla, izumetnik” premijerno u Srpskom narodnom pozorištu\nNakon dočeka 31. decembra, kada je deo predstave Tesla, izumetnik u režiji Nebojše Bradića, izveden kod mosta Duga, publika će…\nMoon Knight je šesta mini-serija iz Marvelovog filmskog univerzuma, koju ćemo biti u prilici da gledamo ovog proleća. U pitanju…\nKoncert sastava „Kalem” na Kolarcu\nSastav Kalem održaće solistički koncert 22. januara od 20 sati u Velikoj sali Kolarčeve zadužbine. Nakon koncerata širom Srbije, došao…\nTreći Beogradski festival mozaika biće održan u Kući legata od 18. januara do 9. februara. Osim izložbe mozaika, tokom festivala…


You searched for vulin - Stranica 8 od 13 - KRIK\nObjavio/la KRIK.rs maj 8, 2020\nInsajder: Podignuta optužnica u slučaju „Jovanjica“\nTužilaštvo za organizovani kriminal (TOK) podiglo je optužnicu protiv Predraga Koluvije, vlasnika poljoprivrednog gazdinstva „Jovanjica“ na kome je pronađeno gotovo četiri tone marihuane, zbog sumnje da je proizvodio i prodavao drogu, potvrđeno je pisanje Večernjih novosti za Insajder iz ovog tužilaštva. Piše: Jelena Radivojević Optužnica je poslata Posebnom odeljenju Višeg […]\nObjavio/la KRIK.rs april 14, 2020\nObjavio/la KRIK.rs mart 18, 2019\nUpravni sud: Vlada da odgovori na zahtev KRIK-a o nabavci kamera za Kosovo\nUpravni sud naložio je Vladi Srbije da odgovori na zahtev novinara KRIK-a kojim su tražili kopiju dokumentacije u vezi sa javnom nabavkom kamera u opštini Zvečan na Kosovu. Nabavka kamera, vredna oko milion evra, obavljena je dok je na čelu Kancelarije za KiM bio Aleksandar Vulin, a Agencija za borbu […]\nVisoki državni funkcioneri su zaštićeni – utisak je koji se stiče kada se posmatraju slučajevi koje su tužilaštva vodila protiv tri aktuelna ministra. Siniša Mali, Aleksandar Vulin i Nenad Popović ne samo da nisu ispitani zbog sumnji na pranje novca, korupciju ili novčane malverzacije, već su i čašćeni ministarskim mestima. […]\nObjavio/la Vesti februar 24, 2019\nNovinari umesto institucija\nAko imamo predsednika koji je rad da presudi i optuži umesto tužilaštva i suda, ne želimo da sa ovom, izuzetno lošom praksom počnu i novinari. Piše: Milica Vojinović Svakog dana se našoj redakciji javi nekoliko osoba koje traže pomoć u vezi sa pravnim problemima koje imaju, a neretko na našu […]


Češka: Sud potvrdio školama pravo da zabrane učenicama hidžab\nApelacioni sud u Pragu potvrdio je danas, povodom tužbe jedne učenice iz Somalije, da škole u Češkoj imaju pravo da svojim internim propisima zabrane nošenje velova, hidžaba i druge odeće kojima muslimanke kriju kosu, vrat ili lice i simbolično izražavaju da su vernice, prenosi Beta.\n"U sekularnoj Češkoj mora se štiti isto tako pravo ljudi koji nemaju veru, kao i pravo ljudi da budu vernici. Tužilja nema pravo da nosi maramu kao izraz religioznosti u školi koja mora da ostane neutralna sredina", saopštio je sudija Apelacionog suda u Pragu, Jan Klašterka.\nSrednju medicinsku školu u Pragu tužile su dve učenice, inače azilanti iz Somalije za to što interni propisi škole takvo pokrivanje glave i lica ne dozvoljavaju, a direktorka škole 2013. godine nije htela da pristane na kompromis da učenice u vreme prakse maramu skinu ali na nastavi teorije ostanu sa hidžabom na glavi koji kod muslimanskih žena pokriva i kosu i vrat, a ostavlja otkriveno lice.\nSudija Klašterka je danas objasnio da ne može biti diskriminacija to ako nekome ne dozvole izuzetak iz školskih pravila, te da je učenica uz odštetu od škole u visini 2.400 evra u stvari zahtevala od škole pozitivnu diskriminaciju.\nNa ročištu su se danas pojavili i aktivisti raznih čeških organizacija i pokreta protiv islama i muslimanskih izbeglica, neki sa portretom predsednika Češke Miloša Zemana, drugi sa transparentima "Škola nije džamija" ili tipičnim amblemom ekstremističkog pokreta Nećemo islam u Češkoj u obliku saobraćajnog znaka na kojem su precrtani minaret i kupola džamije.


PROPISI.com | DRŽAVNA UPRAVA\nZa uspostavljanje jedinstvenih upravnih mesta 40 miliona dinara\nMinistarstvo državne uprave i lokalne samouprave Vlade Republike Srbije saopštilo je danas da je opredelilo 40 miliona dinara za podršku gradovima i opštinama koji žele da u svojim sredinama uspostave Jedinstveno upravno mesto (JUM).\nMinistarstvo je raspisalo javni poziv za prijavu jedinica lokalne samouprave i gradskih opština za dobijanje podrške prilikom uspostavljanja jedinstvenih upravnih mesta.\nSredstva su namenjena za formiranje i opremanje JUM i za nabavku neophodnih tehničkih sredstava.\nCilj ovog projekta jeste povećanje efikasnosti, delotvornosti i ekonomičnosti rada, kao i pojednostavljenje postupaka i procedura, što sve omogućava smanjenje administrativnog opterećenja, uštede vremena i novca, kao i funkcionisanje uprave kao servisa građana.\nZa ova sredstva kod resornog ministarstva mogu se prijaviti samo oni gradovi i opštine koji ispunjavaju kriterijume i preduslove, kao što je taj da već imaju uspostavljene neke elektronske servise.\nRok za podnošenje prijava je 10 dana od dana objavljivanja u „Službenom glasniku RS“, odnosno, 1. mart, a zahtev za raspodelu sredstava može se naći na veb prezentaciji Ministarstva.\nProjekat uspostavljanja JUM pokrenut je pre tri godine i do sada ih je u Srbiji otvoreno 14, i to u Lazarevcu, Šapcu, Žitištu, Smederevskoj Palanci, Beloj Palanci, Somboru, Kruševcu, Vlasotincu, Užicu, Gornjem Milanovcu, Rači, Pirotu, Kuršumliji i Staroj Pazovi.\nDo kraja godine Jedinstveno upravno mesto dobiće i građani Paraćina, Topole i Kosjerića, dodaje se u saopštenju.


Štednja stanovništva u BiH premašila 8 milijardi KM – Magazin Plus\nHome/Štednja stanovništva u BiH premašila 8 milijardi KM\nPrema podacima Centralne banke Bosne i Hercegovine (CBBiH), ukupni depoziti stanovništva kod komercijalnih banaka u BiH, na kraju septembra 2013. godine, iznosili su 8,09 milijardi KM, što je najveći zabilježeni iznos depozita do sada, saopćeno je iz Centralne banke BiH.\nUprkos jako nepovoljnim ekonomskim uslovima, u poređenju sa stanjem na kraju decembra 2012. godine, depoziti su porasli za 439 miliona KM ili 5,7%. Takođe, u poređenju sa stanjem na kraju septembra prošle godine porasli su za 698 miliona KM ili 9,4%.\nU ukupnim depozitima svih domaćih institucionalnih sektora kod komercijalnih banaka u BiH, depoziti stanovništva učestvuju sa 58,1%.\nNajveće učešće u kontinuiranom porastu depozita stanovništva, posmatrano po ročnoj strukturi, imaju dugoročni depoziti stanovništva. U poređenju sa stanjem na kraju decembra 2012. godine, zabilježili su porast od 172 miliona KM ili 4,3%, a u poređenju sa stanjem na kraju septembra 2012. godine 337 miliona KM ili 8,8%. Ovo je pokazatelj povjerenja u bankarski sektor i njegovu stabilnost, te je rezultat i postojanja sistema osiguranih depozita čiji je osnovni cilj povećanje stabilnosti bankarskog sektora i zaštita štediša.\nOd ukupnih depozita stanovništva, oročeni i štedni depoziti iznose 4,92 milijarde KM ili 60,8%, dok depoziti po viđenju čine 3,17 milijardi KM ili 39,2%.\nU pogledu valutne strukture, depoziti stanovništva u KM valuti iznose 3,07 milijardi KM ili 38%, depoziti u euro valuti iznose 4,52 milijarde KM ili 55,8%, a depoziti u ostalim stranim valutama oko 506 miliona KM ili 6,2%.\n“Svjestan sam da ovaj međunarodni dan štednje, zbog sadašnje ekonomske situacije, veliki broj građana naše države dočekuje bez mogućnosti da odvoje dio prihoda da bi štednjom obezbijedili stabilnost i sigurnost u budućnosti. Ipak, uvjeren sam da ćemo u narednom periodu ostvariti ekonomski rast koji će građanima pružiti mogućnost akumulisanja štednje. Štednja je jedan od generatora kreditiranja, te omogućava nove investicije, razvoj zemlje i otvaranje novih radnih mjesta”, riječi su guvernera CBBiH dr Kemala Kozarića.\nSvjetski dan štednje slavi se 31. oktobra, kao sjećanje na Prvi međunarodni kongres predstavnika štednih institucija iz oko 25 zemalja svijeta održan 31.10.1924. godine u Milanu. Učesnici tog kongresa usaglasili su se da je štednja prijeko potrebna za razvoj čovječanstva, pa je ustanovljen Svjetski dan štednje kao oživljavanje borbe protiv rasipništva, navodi se u saopćenju.\nSutra na Vladi FBiH Zakoni o oduzimanju nelegalno stečene imovine i suzbijanju korupcije


UNS, NUNS, NDNV i dalje tvrde da je ovo novinar? (VIDEO)\nStefan Cvetković, koji se predstavlja kao novinar iz Bele Crkve, a koji nema ni dana radnog staža kao novinar, niti je ikad objavljivao tekstove u registrovanim javnim glasilima, objavio je na svom FB profilu skandalozan video snimak.\nUhapšen predsednik opštine Alibunar Predrag Belić\nPripadnici Ministarstva unutrašnjih poslova uhapsili su kasno sinoć predsednika opštine Alibunar Predraga Belića i odredili mu policijski pritvor od 48 sati, nezvanično saznajemo. Razlozi hapšenja Belića nisu poznati, jer se policija nija oglasila saopštenjem.\nVanredna sednica koju je zakazalo 16 od 23 odbornika Skupštine opštine Alibunar, a na kojoj se traži razrešenje predsednika Opštine Predraga Belića i predsednika Skupštine Siniše Gavrančića, zakazana je za petak 13.jul, sa početkom u 15 časova.\nSrpska napredna stranka potvrdila je da će njihova odbornička grupa u Alibunaru, sutra tačno u podne, zatražiti vanrednu sednicu lokalnog parlamenta, na kojoj će zahtevati smenu predsednika opštine Predraga Belića i smenu predsednika SO Alibunar Siniše Gavrančića.\nOdbornička grupa Srpske napredne stranke u opštini Alibunar, u ponedeljak 2. jula, u 9 časova, predaće zahtev za održavanje vanredne sednice Skupštine opštine Alibunar.


Beogradski glas (Beta-AP) – Američka savezna vlada je u protekloj godini cenzurisala, zadržala ili nije mogla da nađe više dokumenata koje traže građani ili novinari nego u prethodnoj celoj deceniji, navodi se u danas objavljenoj analizi agencije AP.\nIzdata samo jedna petina traženih dokumenata\nU studiji se navodi da su mnogi ljudi koji su tražili dokumenta, ostali praznih ruku jer predstavnici raznih vladinih službi navode da ne mogu da nađu dokument, ili po zakonu ne sme da se otkrije određena tražena informacija.\nRešavanje zahteva za neki dokument može da traje mesecima, čak i godinama, a događa se da vlada ne odobri oko dve trećine zahteva.\nVlada se pravda da ne sme da izda dokumenta\n„Savezni organi ne koriste dovoljno savremenu tehnologiju da bi sačuvali, našli ili dali neki dokument koji javnost traži, a javnost je u tom slučaj i gubitnik“, rekao je Adam Maršal, zastupnik prava na slobodan pristup informacijama.\nStigao rekordan broj zahteva\nVlada je u najgorem slučaju navela da ne može da nađe kompletne dokumente u kojima nedostaju neke strane ili delovi.\nOznakeDonald Tramp Freedom of Information Act Naslovna-centar Naslovna-traka Zakon o slobodnom pristupu informacijama


3D štampanje - Henkel Adhesives\nObećavanje 3D štampanja je da je ono uvek bilo za iznalaženje najboljih načina za sklapanje. Konvencionalne smole nikad nisu ispunile to obećanje. Ograničenja u dostupnim materijalima za 3D štampanje je učinila mnoge od njih nepraktičnom u smislu zahteva koji se odnose na sklapanje a koji su ograničili dizajn. Mogli ste da na lak način izradite prototip, ali proizvodnja je predstavljala nešto drugo. Sve do sada.\nLOCTITE-ov® novi 3D portfolio smola, postprocesnih lepkova i opreme, kao i štampača se bavi ovim nedostacima. On proširuje spisak dostupnih materijala za 3D štampanje, kao i svojstava koje poseduju. Omogućava Vam da stvorite zaista funkcionalne delove, preko šireg _x0003_raspona aplikacija. On stvara zaista neograničen izbor mogućnosti za projektovanje.\nZakažite sastanak sa Inženjerom za primenu.\nRecite nam šta LOCTITE® smole za stvaranje aditiva mogu da urade za potrebe Vaših projekata.\nKonsultujte se sa inženjerom za primenu\nDiferencirane smole za zaista funkcionalne delove\nPruža poboljšanu fleksibilnost za delove koji se utaknu u položaj.\nProjektovan specifično za izdržljivost i otpornost na udarce.\nIspoljava visoku toplotu skretanja temperature i dobru rezoluciju štampanja.\nIspoljava odličnu rezoluciju štampanja i visoku optičku jasnoću.\nSilikon niske viskoznosti i visokih perfomansi koji se lepi u čvrsti silikonski elastomer. Pogodan za korišćenje u stereo litografiji ili proizvodnji aditiva po sistemu sloj po sloj.\nSaznajte više o LOCTITE® 3D SILICONE 5010\nSaznajte više o LOCTITE® 3D SILICONE 5015\nŠtampanje 10.1 Smola 3D Štampač precizan, fleksibilan i brz\nNaš industrijski 3D štampač visokog formata nudi odličnu preciznost i može se koristiti sa bilo kojom od naših novih smola za pravljenje aditiva, kao i širokog raspona ostalih smola za 3D štampanje. Platforma velikih dimenzija omogućava proizvodnju čitavog raspona komponenti, veliku brzinu pravljenja i proizvodnje višestrukih komponenti istovremeno bez uticaja na brzinu pravljenja.\nCL36 LED uniformno lepjenje u komori za lepljenje za profesionalne rezultate\nOptimizirajte post obradu vaše 3D odštampane smole sa ovom u potpunosti novom najmodernijom stanicom za UV lepljenje. Posebno projektovan i osmišljen za delove odštampane LOCTITE® smolom, opremljen je sa LED svetlom koje emituje niski temperaturni odraz koji omogućava radni vek od 20,000 sati. Lako se koristi i prilagođava upotrebom ekrana na dodir. Automatizovana rotirajuća tabla omogućava jednako lepljenje\nPribor rastvora za zaptivanje\nSavršeni finiš na vašim 3D delovima\nLepljenje 3D odštampanih delova nudi veliki broj prednosti, poput povećane fleksibilnosti dizajna i x0003 upotrebe različitih materijala kako bi se smanjilo vreme štampanja, olakšale popravke i poboljšale performanse. LOCTITE® novi 3D pribor za štampanje obuhvata sve što vam je potrebno kako biste ostvarili ove prednosti. Savršen je za vezivanje delova osmišljenih uz pomoć najpoznatijih 3D tehnologija štampanja, uključujući SLA/DLP, CLIP, SLS, MJF i FFF. Pribor uključuje:\n2 različita lepka za 3D štampanje:\nLOCTITE® instant lepak za 3D štampanje\nLOCTITE® 3DP Univerzalni lepak\nMaterijali za čišćenje, nanošenje prvog sloja i aktiviranje za potrebe profesionalne primene lepka\nObuka za korišćenje lepka putem priručnika i internet seminara


Cane pomaže pesmom uz blagoslov patrijarha\nTanjug 25. aprila 2022. 12:39\nBEOGRAD – Pevač Partibrejkersa Zoran Kostić Cane gostovao je bendu Veronauksi u pesmu i spot „Uspavanka bez krova“ čiji je cilj pomoć radu crkvene kuhinje i ljudima bez prihoda i doma.\nGledaoci se pozivaju da pomognu rad crkvene kuhinje i jednom porukom daruju jedan obrok onima kojima je to najpotrebnije SMS porukom na 2844 (100 dinara), preko dinarskog tekućeg računa „205-58219-31 poziv na broj: 230102“, odnosno preko strane starateljstvo.rs.\nU „Uspavanci bez krova“, rokerski odsviranoj nalik stilu Partibrejkersa, Kostić između ostalog peva: „Neko baca hranu, neko je nema, ispružena ruka pomoć čeka. Okrećeš glavu, uvek kad me vidiš, Na putu svoga uspeha ti me se stidiš“.\n„Autor projekta đakon Darko Radovanović okupio je bivše i sadašnje đake Zemunske gimnazije u bend pod nazivom Veronauksi, te su snimili pesmu sa specijalnim gostom Kostićem“, kaže se u opisu spota.\nRediteljka Bojana Krstić i scenarista đakon Radovanović snimili su spot, između ostalih, uz pomoć đaka Zemunske gimnazije i glumca Bojana Žirovića koji se pojavljuje u ulozi beskućnika.\nU Veronauksima su pevači Jana Šantrić, Iva Laštro, Danica Zlatković, Milan Stokanović i Petar Atlagić, gitaristi Stevan Masnec i Dimitrije Dragojević, uz Milicu Đurić koja je bila zadužena za solo, basista Vuk Janković i bubnjar Isidor Gerić, dok je usnu harmoniku odsvirao đakon Radovanović.


Misija OEBS-a pomaže nevladinim organizacijama na Kosovu da nadgledaju finansije opština | OSCE\nPočetna strana Novosti Vest i saopštenja Misija OEBS-a pomaže nevladinim organizacijama na Kosovu da nadgledaju finansije opština\nMisija OEBS-a pomaže nevladinim organizacijama na Kosovu da nadgledaju finansije opština\nTrodnevna radionica o nadgledanju finansijskih aktivnosti opština, u kojoj je učestvovalo 40 nevladinih organizacija sa Kosova, završena je 07. aprila 2012. godine u Mavrovu, u bivšoj Jugoslovenskoj Republici Makedoniji.\nRadionicu je organizovala Misija OEBS-a na Kosovu kako bi pomogla nevladinim organizacijama da zajedno rade i razviju zajedničku metodologiju nadgledanja i izveštavanja o poštovanju uredbi o pristupu službenim dokumentima i finansijskog upravljanja od strane opština.\n„Transparentni proces odlučivanja i transparentna potrošnja opštinskih fondova su ključni za dobrobit lokalnih zajednica. Koordinirano nadgledanje rada opština od strane koalicije nevladinih organizacija može da pomogne u nastojanju da opštine javno rade svoj posao, poboljšaju savetovanje sa javnošću kao i učešće iste u procesima odlučivanja,“ – rekao je Jared Hays, direktor odeljenja za demokratizaciju pri Misiji OEBS-a na Kosovu.\n„Zajedničko izveštavanje o radu opština od strane koalicije nevladinih organizacija imaće snažniji uticaj. Ovo će učiniti glas nevladinih organizacija i ljudi koje oni zastupaju jačim i pomoći će da lokalni službenici budu odgovorniji,“ – dodao je on.\n„Nevladine organizacije su most između onih koji donose odluke i ljudi. Opštine treba da prihvate organizacije civilnog društva kao partnere u izgradnji pravilnih demokratskih mehanizama i u pružanju boljih usluga,“ – rekao je Kristian Hasanaj, iz prištinske nevladine organizacije „Inicijativa za napredak.“\nU narednim mesecima, Misija OEBS-a organizovaće više od 20 pratećih aktivnosti kako bi pomogla u usmeravanju nevladinih organizacija i održala protok informacija i koordinaciju. Kosovsko ministarstvo za administraciju lokalne uprave biće takođe uključeno kako bi pružilo smernice o okvirima opštinskih uredbi.\nMisija OEBS-a ima mandat u demokratizaciji i zaštiti i unapređenju ljudskih prava. Misija podržava učešće javnosti u procesima odlučivanja.


Veslački tim Srbije najzad pušten iz karantina (Foto: Olimpijski komitet Srbije)\nPre ulaska u Olimpijsko selo svi članovi veslačkog tima Srbije testirani su negativno na prisustvo virusa COVID-19, kao i Miloš Vasić.\nZahvaljujući velikom naporu Olimpijskog komiteta Srbije i pomoći Ambasade Srbije u Japanu, Jovana Arsić i Martin Mačković trenirali su sa trenerom Nikolom Stojićem u uslovima karantina na ergometrima koji su dopremljeni u hotel.\nMiloš Vasić u Olimpijskom selu (Foto: Olimpijski komitet Srbije)\nMiloš Vasić je danas dobio dozvolu da nastavi sa trenažnim procesom nakon što su japanski lekari prema instrukcijama doktora iz Olimpijskog tima Srbije našem veslaču uradili detaljne zdravstvene preglede. Miloš Vasić je danas odradio lakši trening i dobro se oseća.\nVeslačica Jovana Arsić prva će nastupati u disciplini ženski skif na Olimpijskim igrama. Jovanu 23. jula očekuju kvalifikacije, dok će dvojac bez kormilara koji čine Vasić i Mačković na stazu izaći dan kasnije, takođe u okviru kvalifikacija.


veliki brat - Srećica - stranica 6\nČlanak oznacen sa ‘veliki brat’\nVeliki Brat počinje od ponedeljka na televiziji B92\nTreća sezona rijalitija počinje u ponedeljak na Televiziji B92, a producenti obećavaju najzanimljivija lica do sada!\nU doba teške ekonomske krize, Veliki Brat je veoma nervozan, i morao je najradikalnije do sada da renovira Kuću. Nema više luksuza, „fensi“ nameštaja,\nGru i Ajs šale se u pesmi na račun „Velikog brata“!\nKategorija [ LJUBAV I SEX, Muzika, ZANIMLJIVOSTI ]\nU svojoj novoj pesmu Gru i Ajs šale se na račun „Velikog Brata“kao i o novinskim natpisima o Gruovim ljubavnim avanturmama u istom.\nU pesmi se, između ostalog, šalimo na račun učešća u „Velikom bratu“


MILAČIĆ: Javna je tajna da prpadnici ANB sarađuju sa kriminalcima – Volim Podgoricu\nHome / NOVOSTI / Društvo / MILAČIĆ: Javna je tajna da prpadnici ANB sarađuju sa kriminalcima\nMILAČIĆ: Javna je tajna da prpadnici ANB sarađuju sa kriminalcima\nDa se crnogorsko društvo nalazi u hroničnoj fazi vanrednog stanja u produženom trajanju, potvrdila je i jutrošnja eksplozija automobila u samom centru Podgorice. Činjenica da je još jedan mladi život izgubljen, nažalost, samo dodatno dramatizuje cijelu situaciju, saopšteno je iz Prave Crne Gore.\n-Da li se radi ‘obračunu klanova’ ili ne, manje je važno u odnosu na činjenicu da ljudi nastavljaju da ginu, povlačeći sa sobom i, nerijetko, nevine žrtve. S tim u vezi, puka je slučajnost, pa i sreća, što neko dijete, đak Muzičke škole, koja se nalazi svega nekoliko metara od mjesta eksplozije, nije bilo slučajna žrtva, navodi se u saopštenju.\nAko se pitamo dodaju, ko snosi odgovornost za “kolumbijsku atmosferu” na ulicama Podgorice, zaključak će nas navesti na “one koji, navodno, brinu o redu i miru u našoj državi, misleći, prije svega, na bezbjednosne strukture”.\n-Ipak, javna je tajna da su pojedini pripadnici Agencije za nacionalnu bezbjednost duboko uvezani sa kriminalnim strukturama u Crnoj Gori, a da država, ako direktno ne stoji iza toga, onda direktno aminuje tu vrstu ‘saradnje’. U konačnom, nakon brojnih afera koje su isplivale samo u poslednjih nekoliko sedmica, nakon brojnih dokaza nepočinstava vlasti, pa čak i nakon jutrošnje eksplozije u centru Podgorice, Prava Crna Gora zaključuje da sve ove afere imaju indirektan potpis glavnog i odgovornog urednika za stanje haosa i rasula u državi – Mila Đukanovića, zaključuje se u saopštenju.\nPsi u Bijelom Polju sve češće napadaju ljude - https://t.co/sHEqGHQ94q https://t.co/R5GuVh9O6c34 minute ago\nPODGORICA: Osumnjičeni za prodaju kćerke brani se sa slobode - https://t.co/mfqQTtb87x https://t.co/LBLZkJ1GL439 minuta ago\nOptuženi za učešće u ubistvu Kalezića i Ilića ponudio jemstvo - https://t.co/GkfmgolSw1 https://t.co/326Vt8PDMy45 minuta ago


Izvor: Domino Magazin, 26.Nov.2019, 13:08\nPoslednji petak u mesecu novembru rezervisan je za neverovatna sniženja. Kao i prethodnih godina i za ovaj Black Friday Vulkan izdavaštvo pripremilo specijalne popuste za sve ljubitelje pisane reči. U petak 29. novembra svi knjigoljupci će jednim klikom moći da naruče svoje omiljene naslove po neverovatnim cenama! Samo 29. novembra posetioci sajta Vulkan izdavaštva www.vulkani.rs […] The post Black Friday na sajtu Vulkan izdavaštva appeared first on Domino.\nIzvor: Beta OMS, 26.Nov.2019\nPoslednji petak u mesecu novembru rezervisan je za neverovatna sniženja. Kao i prethodnih godina i za ovaj Black Friday Vulkan izdavaštvo pripremilo specijalne popuste za sve ljubitelje pisane reči.U petak 29. novembra svi knjigoljupci će jednim klikom moći da naruče svoje omiljene naslove po neverovatnim...\n26.Nov.2019: Domino Magazin


Temperatura lagano prelazi u plus: U BiH danas VIŠE SUNCA - Prnjavorski informativni portal\nTemperatura lagano prelazi u plus: U BiH danas VIŠE SUNCA\nNakon magle i oblačnosti ujutru, tokom dana će u Republici Srpskoj i FBiH biti vedro vreme sa najvišom dnevnom temperaturom od minus šest do 11 stepeni Celzijusovih na jugu.\nJutro je hladno uz umeren do jak mraz i pretežno oblačno, na severu i istoku česta je pojava magle, a na jugu je vedro, saopšteno je iz Hidrometeorološkog zavoda Republike Srpske.\nTokom dana očekuje se postepeno razvedravanje u više predela, dok će u pojedinim krajevima na severu i istoku i tokom dana ostati oblačno, tmurno i vrlo hladno vreme. U sunčanim predelima temperatura će tokom dana preći u plus. Duvaće slab istočni i severoistočni vetar, navode iz Federalnog hidrometeorološkog zavoda.\nKupres minus 15, Livno minus 12, Gacko, Han Pijesak, Čemerno minus 11, Kneževo minus devet, Sokolac, Kalinovik, Doboj, Sarajevo minus osam, Šipovo, Čajniče, Mrakovica, Bijeljina, Manjača minus sedam, Mrkonjić Grad, Bileća, Tuzla, Istočno Sarajevo minus šest, Krupa na Uni, Ribnik, Banjaluka, Srebrenica, Čelinac minus pet, Rudo, Kotor Varoš minus četiri, Novi Grad, Višegrad, Prijedor, Krupa na Vrbasu minus tri, Zenica minus dva, Trebinje nula, Mostar jedan, Neum četiri stepena.\nVisina snega u 7 časova\nMrakovica 70 centimetara, Čemerno 47, Han Pijesak 42, Krupa na Uni 40, Bihać 39, Goražde, Kalinovik 37, Sanski Most 34, Banjaluka 29, Doboj 26, Mrkonjić Grad, Sokolac, Srebrenica, Šipovo, Tuzla 21, Bijeljina, Novi Grad, Ribnik 20, Sarajevo 18, Prijedor 16, Čajniče 13, Gacko 12, Rudo 10, Višegrad šest centimetara.


PORESKA UPRAVA: Naplata potraživanja vršiće se i primjenom mjere iniciranja stečajnog postupka kod onih obveznika kod kojih su već iscrpljeni svi ostali instrumenti, a usvajanjem Zakona o reprogramu poreskog duga obveznicima će biti omogućeno plaćanje obaveza na do 60 mjesečnih rata\nPoreska uprava se intenzivno bavi upravljanjem poreskim dugom i usmjerila je sve dostupne resurse na naplatu potraživanja kod obveznika kod kojih postoji šansa za naplatu, sa čime će nastaviti i 2017. godine, saopštio je njen direktor Miomir M. Mugoša.\nOn je naveo da će pristup praćenju regularnosti poslovanja koji su ustanovili tokom prošle godine, a koji je podrazumijevao neselektivno postupanje poreskih inspektora i nultu stopu tolerancije na sivu ekonomiju, ali i intenzivno komuniciranje sa obveznicima i asocijacijama privrednika, nastaviti i ove godine.\n"Ovakvo postupanje PU pozitivno su ocijenile Privredna komora i Unija poslodavaca Crne Gore, s kojima ćemo nastaviti da jačamo saradnju, osluškujući na taj način potrebe poreskih obveznika, ali i kanališući važne informacije o njihovim pravima i obavezama sa aspekta poreske legislative", rekao je Mugoša.\nMugoša je, govoreći o ukupnoj bruto naplati, ukazao da je ona na kraju prošle godine iznosila 935,4 miliona eura, što je čak 44 miliona eura više nego 2015, odnosno 23 miliona eura iznad plana za cijelu prošlu godinu.\n"Ostvarenje naplate rezultat je intenzivnih aktivnosti na centralnom i regionalnom nivou za naplatu, kako tekućih, tako i zaostalih potraživanja, i to kroz upotrebu svih instrumenata predviđenih Zakonom o poreskoj administraciji ("Sl. list RCG", br. 65/2001, 80/2004, 29/2005 - dr. zakon, "Sl. list CG", br. 20/2011, 28/2012 i 8/2015) i svom ostalom poreskom legislativom", naveo je Mugoša.\nKada je u pitanju naplata po pojedinačnim poreskim oblicima, naplata doprinosa za obavezno socijalno osiguranje u bruto iznosu bila je 466,64 miliona eura, odnosno 23 miliona eura više nego 2015 godine, poreza na dohodak fizičkih lica 161,46 miliona eura, odnosno 22 miliona eura više, porez na dodatu vrijednost 201,4 miliona eura što je 2,5 miliona eura više i porez na dobit 46,14 miliona eura odnosno 3,5 miliona eura iznad ostvarenja u 2015. godini.\nMugoša je, govoreći o problemu naplate poreskog duga, ukazao da se intenzivno bave pitanjem upravljanja poreskim dugom, prateći pri tom smjernice Državne revizorske institucije (DRI) i međunarodnih eksperata za javne finansije.\n"Tokom prošle godine uspjeli smo da realizujemo detaljnu analizu poreskog duga, te da sve dostupne resurse usmjerimo na naplatu potraživanja kod obveznika kod kojih još postoji neka šansa za naplatu duga", naveo je Mugoša.\nOn je dodao da će primjenu takvih mjera nastaviti i u narednom periodu, primjenjujući čak i nepopularnu mjeru iniciranja stečajnog postupka kod onih obveznika kod kojih su već iscrpljeni svi ostali instrumenti, a usvajanjem Zakona o reprogramu poreskog duga obveznicima će biti omogućeno plaćanje obaveza na do 60 mjesečnih rata, čime planiramo obezbijediti jedan dio potraživanja.\n"Svakako da u sistemu PU postoje i potraživanja koja pripadaju obveznicima koji već godinama ne obavljaju djelatnost i koji su likvidirani, zbog čega ne postoji gotovo nikakva mogućnost njihove naplate. Takva potraživanja bi, prema preporukama DRI i najboljom međunarodnom praksom, trebalo otpisati ili izdvojiti u posebnu evidenciju, po sticanju zakonskih preduslova", objasnio je Mugoša.\nOn je najavio da će u ovoj godini nastaviti aktivnosti započete tokom prošle, a koje podrazumijevaju selekciju obveznika za kontrolu na osnovu efikasne analize rizika i prepoznavanja djelatnosti kod kojih postoji veći stepen rizika za izbjegavanje poreskih obaveza.\n"Na taj način omogućićemo racionalno korišćenje dostupnih resursa i njihovo usmjeravanje na obveznike kod kojih zaista postoji niži stepen poreske discipline. Istovremeno radićemo na jačanju servisa i modernizaciji usluga poreskim obveznicima, te kroz pojačanu komunikaciju i transparentan i otvoren pristup obveznicima podsticati dobrovoljno poštovanje poreskih propisa", rekao je Mugoša.\nOn je, odgovarajući na pitanje koliko je Crna Gora odmakla u pregovorima o ulasku u Evropsku uniju (EU) kada su u pitanju poglavlja koja se odnose na poresku politiku, ukazao da je Poglavlje 16 posvećeno oporezivanju, a PU je, uz Ministarstvo finansija, direktno zadužena za praćenje harmonizacije poreske legislative u Crnoj Gori sa pravnom tekovinom EU u toj oblasti, kao i za realizacije aktivnosti na ispunjavanju uslova za zatvaranje pregovora u tom poglavlju.\n"Crnogorsko poresko zakonodavstvo je u najvećoj mjeri usklađeno sa pravnom tekovinom EU, a potpuna usklađenost biće obezbijeđena do momenta pristupanja", dodao je Mugoša.\nS ciljem postizanja povezanosti i koordinacije sa zemljama članicama EU, kontinuirano se radi na primjeni najbolje prakse i standarda EU, izmjeni zakonskih propisa i jačanju administrativnih kapaciteta za njihovu primjenu.\n"Do momenta pristupanja u okviru PU biće izmijenjena i organizaciona struktura, s ciljem osnivanja Centralne kancelarije za vezu, koja će biti nadležna za razmjenu informacija i upotrebu VIES sistema unutar EU, a informacioni sistem PU biće spreman za međupovezanost i međuoperativnost sistema poreskih uprava EU", objasnio je Mugoša.\nPrema njegovim riječima, PU održava i uspješnu uzajamnu saradnju, kako sa poreskim upravama regiona, koje se suočavaju sa sličnim izazovima u obezbjeđenju efikasnog funkcionisanja i naplate poreskih prihoda, tako i sa naprednim poreskim upravama EU, koje predstavljaju model za reformu crnogorskog poreskog sistema sa administrativne i legislativne tačke gledišta.\n"S tim ciljem razmjenu iskustava i kompetenci ostvarujemo učešćem u programu EU Fiscalis 2020, kao i Evropske organizacije poreskih uprava (IOTA), a njihove aktivnosti doprinose izgradnji kompetenci i sticanju naprednih znanja kod poreskih službenika, neophodnih za efikasno suzbijanje nelegalnog poslovanja, borbu protiv prevara i izgradnju modernih servisnih funkcija u PU", zaključio je Mugoša.\nIZVOR: Vebsajt RTCG, 04.01.2017.